AN COIMISIÚN EORPACH An Bhruiséil,30.11.2015 COM(2015) 583 final 2015/0268(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir leis an réamheolaire atá le foilsiú nuair a thairgtear urrúis don phobal nó nuair a ligtear isteach iad chun a dtrádála (Téacs atá ábhartha maidir le LEE) {SWD(2015) 255 final}

{SWD(2015) 256 final}



MEABHRÁN MÍNIÚCHÁIN 1.COMHTHÉACS AN TOGRA •Forais agus cuspóirí an togra Is céim thábhachtach atá san athbhreithniú ar an Treoir maidir le Réamheolairí chun Aontas na Margaí Caipitil a chruthú. Is "slí isteach" atá i réamheolaire comhchuibhithe an Aontais d'eisitheoirí a dteastaíonn maoiniú uathu chun rochtain a fháil ar mhargaí caipitil na hEorpa. Fógraíodh go ndéanfaí athchóiriú ar na rialacha maidir le réamheolairí sa Phlean Infheistíochta don Eoraip, mar chuid den tríú colún arb é is aidhm leis an timpeallacht ghnó a fheabhsú agus tá an tathchóiriú sin ar cheann de phríomhghnéithe Aontas na Margaí Caipitil. I bPlean Gníomhaíochta Aontas na Margaí Caipitil tá clár cuimsitheach uaillmhianach beart arb é is aidhm leis an ról atá ag maoiniú margadh-bhunaithe sa gheilleagar Eorpach a neartú. Is cuspóir lárnach d'Aontas na Margaí Caipitil é éascú a dhéanamh ar mhaoiniú a fháil sna margaí caipitil. Bíonn fáil ar raon leathan soláthraithe maoinithe laistigh de na margaí caipitil agus tugann siad deis imeachta d'aingil chothromais phríobháidigh agus ghnó, aingil a dhéanann infheistíocht i gcuideachtaí agus na cuideachtaí sin ag céim forbartha níos luaithe. Is éard atá i réamheolaire ná doiciméad, a cheanglaítear faoin dlí, ina dtugtar eolas ar chuideachta. Tá sé mar aidhm leis an bhfaisnéis seo bonn a thabhairt ar ar féidir le hinfheisteoirí cinneadh an ndéanfaidh siad infheistiú in urrúis éagsúla arna neisiúint ag an gcuideachta sin. Dá bhrí sin tá sé ríthábhachtach gan an réamheolaire bheith ina bhacainn gan ghá roimh rochtain a fháil ar na margaí poiblí chun caipiteal a thiomsú. Go háirithe, is féidir drogall a bheith ar FBManna urrúis a chur ar fáil don phobal díreach i ngeall ar an bpáipéarachas agus na costais mhóra a leanann é. Ba cheart go mbeadh sé níos éasca ar ghnólachtaí a gcuid oibleagáidí riaracháin a chomhlíonadh, ach é sin a dhéanamh ar chaoi a fhágfaidh go leanfaidh infheisteoirí de bheith eolasach ar na táirgí a ndéanann siad infheistíocht orthu. Ar a shon go bhfeidhmíonn córas na réamheolairí go maith, tríd is tríd, tá ceanglais áirithe sa Treoir maidir le Réamheolairí a d'fhéadfaí a fheabhsú, b'fhéidir, chun an tualach riaracháin a bhíonn ar chuideachtaí a tharraingíonn suas réamheolaire (fiontair bheaga agus mheánmhéide (FBManna) go háirithe) a laghdú féachaint réamheolairí a dhéanamh níos úsáidí ag infheisteoirí féideartha. Ach na rialacha maidir le réamheolairí a chur i gcomhréir níos dlúithe le rialacha eile de chuid an Aontais maidir le nochtadh (e.g. an Treoir maidir le Trédhearcacht agus an Rialachán maidir le doiciméid faisnéise bunriachtanaí do tháirgí infheistíochta miondíola pacáistithe agus táirgí infheistíochta atá árachas-bhunaithe (PRIIPanna), d'fhéadfaí réamheolairí a dhéanamh níos éifeachtúla. I bPlean Gníomhaíochta Aontas na Margaí Caipitil tá béim ar leith ar an athbhreithniú ar an Treoir maidir le Réamheolairí agus tá an tathbhreithniú sin ar cheann de na gníomhaíochtaí luatha ardtosaíochta atá leagtha síos. Is é an réasúnaíocht uileghabhálach atá leis an athbhreithniú ceann de na príomhbhacainní rialála a bhíonn roimh eisitheoirí, agus a nurrúis chothromais agus fhiachais á dtairiscint acu do phobal na ninfheisteoirí, a mhaolú. Rannchuidíonn an togra seo leis an cuspóir a bhaint amach arb é atá ann scagadh a dhéanamh ar an acquis féachaint réimsí sonracha a aithint inar féidir rialacha a shimpliú agus ualaí agus costais a laghdú. Ar an gcúis sin, leanann measúnú tionchair an Choimisiúin ó na torthaí ar mheastóireacht a rinneadh mar chuid den clár um Oiriúnacht agus Feidhmíocht Rialála (REFIT, COM(2014)368). Tá sprioc simplí ag an athbhreithniú ar Treoir maidir le Réamheolairí: rialacha maidir le nochtadh a leagan síos do gach cineál eisitheora, rialacha atá curtha in oiriúint do riachtanais an eisitheora sin, agus, san am céanna, foinse eolais níos úsáidí a dhéanamh den réamheolaire d'infheisteoirí féideartha. Chuige sin tá béim ar leith ar cheithre ghrúpa eisitheoirí sa togra: (1) eisitheoirí atá liostaithe cheana ar mhargadh rialáilte nó ar mhargadh fáis FBManna, ar mian leo caipiteal breise a ardú trí bhíthin eisiúint thánaisteach, (2) FBManna, (3) eisitheoirí rialta urrúis de gach cineál agus (4) eisitheoirí urrús neamhchothromais. Ina theannta sin, tá an togra ceaptha dreasachtaí breise a thabhairt chun úsáid a bhaint as an bpas trasteorann i gcomhair réamheolairí formheasta, pas a tugadh isteach leis an Treoir maidir le Réamheolairí. Ba cheart an méid seo a leanas a bhaint amach leis na bearta atá beartaithe: (i) an tualach riaracháin a bhaineann le réamheolaire a tharraingt suas a laghdú do gach eisitheoir, go háirithe i gcás FBManna, eisitheoirí rialta urrús agus eisiúintí tánaisteacha; (ii) a úsáidí atá réamheolairí mar uirlisí nochta faisnéise ag infheisteoirí, ag FBManna go háirithe, a fheabhsú; agus (iii) réamheolaire an Aontais Eorpaigh a thabhairt i gcomhréir níos dlúithe le rialacha an Aontais Eorpaigh maidir le nochtadh. Eisiúintí tánaisteacha Eisitheoirí a bhfuil a gcuid urrús liostaithe cheana féin ar mhargadh rialáilte (is sa chatagóir seo atá thart ar 70% de na réamheolairí ar fud a fhormheastar in aon bhliain ar leith), nó ar mhargadh na FBManna fáis amach anseo, ba cheart go bhféadfaidís leas a bhaint as réamheolairí laghdaithe dá gcuid eisiúintí tánaisteacha. Na rialacha athchóirithe maidir le nochtadh íosta d'eisiúintí tánaisteacha, meastar go laghdóidh siad an costas a bhaineann le réamheolairí a tharraingt suas agus go bhfágfaidh siad go mbeidh an nochtadh a dhéanfar iontu níos úsáidí ag infheisteoirí féideartha. FBManna Ar an gcaoi chéanna, ba cheart an rogha a thabhairt do FBManna réamheolairí sainiúla saincheaptha a tharraingt suas agus urrúis á dtairiscint don phobal acu, réamheolairí a bheadh ag díriú ar an bhfaisnéis atá bainteach le hábhair do chuideachtaí den mhéid sin. Mar sin féin, níor cheart go mbeadh réamheolaire den chineál sin ar fáil do FBManna a ligtear isteach chun trádáil a dhéanamh ar mhargaí rialáilte, chun nach gcruthófar chaighdeán dhá leibhéil maidir le nochtadh ar mhargaí rialáilte, rud a d'fhéadfadh muinín infheisteoirí a laghdú. Chomh maith leis sin, meastar go gcabhróidh an fhormáid roghnach nua "ceisteanna agus freagraí" le FBManna réamheolairí dá gcuid féin a tharraingt suas, agus mórchuid táillí dlí a sheachaint ar an dóigh sin. Eisitheoirí rialta Ba cheart go mbeadh laghdú ar chostais mar thoradh ar an "doiciméad clárúcháin uilíoch" bliantúil atá beartaithe do chuideachtaí a bhfuil rún acu leas a bhaint as na margaí caipitil go minic, agus ar mian leo doiciméad clárúcháin "ar an tseilf" a bheith acu atá ceadaithe ag an údarás inniúil agus a ligeann dóibh deiseanna caipiteal a thiomsú a thapú go mear ar theacht chun cinn dóibh. Tá sé beartaithe an próiseas formheasta réamheolairí, ón uair a bheidh an deis ann caipiteal a thiomsú, a laghdú ó 10 lá oibre (aga an ama i láthair) go 5 lá, tríd an doiciméid chlárúcháin uilíoch a thabhairt isteach. Láimhseáil urrús neamhchothromais a bhfuil ainmníocht ard in aghaidh an aonaid acu De réir na fianaise atá sa mheasúnú tionchair, bhí impleachtaí nach raibh coinne leo ag an láimhseáil fhabhrach a leagadh síos faoin Treoir maidir le Réamheolairí i leith urrúis ar EUR 100 000 nó níos mó an ainmníocht in aghaidh an aonaid atá acu, mar atá saobhadh a theacht i margaí bannaí na hEorpa agus gan rochtain a bheith ag mórchuid infheisteoirí ar sciar mór de na bannaí arna neisiúint ag cuideachtaí ar ghrád infheistíochta. Dá bhrí sin, sa Rialachán seo tá deireadh curtha leis na dreasachtaí a bhaineann le hurrúis fiachais a eisiúint le hainmníocht mhór d'fhonn deireadh a chur le ceann de na bacainní a aithnítear a bheith roimh leachtacht thánaisteach i margaí bannaí na hEorpa. •Comhsheasmhacht le beartais eile an Aontais Tá an tathchóiriú ar na réamheolairí ceaptha a bheith ina chomhlánú ar chuspóirí seo Aontas na Margaí Caipitil: ilroinnt sna margaí airgeadais a laghdú, foinsí maoiniúcháin a éagsúlú agus sreafaí trasteorann caipitil a neartú. An phríomhthosaíocht atá ag an gCoimisiún borradh a chur faoi gheilleagar na hEorpa agus infheistíocht a spreagadh chun poist a chruthú. Is cuid thábhachtach den fhreagairt ar an ngéardhúshlán seo é margaí caipitil níos láidre a bheith san Eoraip, arae d'fhéadfadh a bheith mar thoradh air sin an méid maoinithe atá ar fáil a mhéadú agus an maoiniú sin a dhíriú ar bhealach níos éifeachtúla chuig deiseanna infheistíochta fiúntacha ar fud an Aontais.

I gcroílár Phlean Gníomhaíochta Aontas na Margaí Caipitil, tá an creideamh láidir gur féidir le maoiniú atá bunaithe ar mhargaí caipitil, de gach saghas – caipiteal fiontair, sluamhaoiniú agus an tionscal bainistíochta sócmhainní – réitigh maoiniúcháin a thabhairt do chuideachtaí a dteastaíonn níos mó caipitil uathu chun a ngnólachtaí a rith nó a mhéadú. Aidhmeanna eile atá ag Plean Gníomhaíochta Aontas na Margaí Caipitil is ea caoi a thabhairt le tuilleadh infheistíocht phríobháideach a dhéanamh i dtionscadail bonneagair, deiseanna breise a thabhairt d'infheisteoirí agus do lucht coigiltis a gcuid airgid a chur chun tairbhe ar bhealach níos éifeachtaí, agus deireadh a chur le bacainní atá roimh infheistíocht trasteorann. Beidh Aontas na Margaí Caipitil ag feidhmiú chun leasa gach ceann de na 28 mBallstát. Is féidir leis na Ballstáit a bhfuil na margaí is lú agus acmhainn mhór fáis acu anleas a bhaint as caipiteal agus infheistíochtaí a dhíriú i dtreo na dtionscadal atá acu. Maidir leis na geilleagair margaidh atá forbartha, bainfidh siad leas as méadú ar infheistíocht trasteorann agus as roghanna coigiltis. Tiocfaidh buntáistí breise as foinsí maoiniúcháin de chineálacha níos éagsúla a bheith ar fáil: tacóidh sé le cobhsaíocht airgeadais, agus laghdóidh sé spleáchas na hearnála gnó agus an gheilleagair i gcoitinne ar iasachtaí ó na bainc. Ar an gcúis sin, is cuid thábhachtach é Aontas na Margaí Caipitil de chur i gcrích Aontas Eacnamaíoch agus Airgeadaíochta na hEorpa. D'fhéadfadh sé freisin go gcabhróidh an tathbhreithniú seo chun rannpháirtíocht infheisteoirí in urrúis chothromais agus fiachais arna dtairiscint go poiblí a éascú, trí fhaisnéis a chur ar fáil atá curtha in oiriúint dá margadh sprice ar bhealach níos fearr agus trí dhíriú ar fhaisnéis a bhaineann le hábhar i dtaca le measúnú níos stuama a bheith á dhéanamh ag infheisteoirí ar an infheistíocht atá beartaithe. •Comhsheasmhacht le forálacha beartais atá ann cheana sa réimse beartais seo Is leis an Treoir maidir le Réamheolairí a rialaítear an réamheolaire atá le foilsiú nuair a thairgtear urrúis don phobal nó nuair a ligtear isteach iad chun a dtrádála ar mhargadh rialáilte. Bhí sé mar aidhm ag an Treoir ag an tús go mbeadh sé níos éasca agus níos saoire do chuideachtaí caipiteal a chruinniú chucu féin ar fud an Aontais trí fhormheas amháin a fháil ó údarás rialála ("an túdarás inniúil baile") in aon Bhallstát amháin. Faoin Treoir, is féidir le heisitheoirí, tairgeoir nó daoine a iarrann urrúis a ligean isteach chun a dtrádála ar mhargadh rialáilte "pas" a thabhairt dá gcuid réamheolairí ar mhaithe le tairiscintí agus liostuithe trasteorann. Trí chosaint íosta chomhchuibhithe a áirithiú d'infheisteoirí trí ráthaíocht a thabhairt go mbeidh, i ngach réamheolaire, beag beann ar áit a fhoilsithe, an teolas soiléir cuimsitheach caighdeánaithe atá uathu chun cinntí eolasacha infheistíochta a dhéanamh, tá an Treoir maidir le Réamheolairí ag comhlánú na noibleagáidí maidir le tuairisciú leanúnach agus ad hoc atá leagtha síos go háirithe sa Treoir maidir le Trédhearcacht agus sa Rialachán maidir le Drochúsáid Mhargaidh. Tá an ghné chomhlántach ann toisc nach mbaineann an Treoir maidir le Réamheolairí ach leis na rialacha maidir le nochtadh le haghaidh tairiscint phoiblí nó liostú ar mhargadh rialáilte. 2.BUNÚS DLÍ, COIMHDEACHT AGUS COMHRÉIREACHT •Bunús dlí Is é Airteagal 114 den Chonradh ar Fheidhmiú an Aontais Eorpaigh an bunús dlí le gníomh a dhéanamh. Léiríonn an cinneadh an bunús dlí seo a roghnú an ról ríthábhachtach atá ag córas comhchuibhithe le haghaidh réamheolairí, agus deiseanna pas a bheith acu ag gabháil mar chuid den chóras sin, i bhfeidhmiú margaidh inmheánaigh le haghaidh cothromas agus fiachas a chruinniú. Tá nochtadh faisnéise i gcásanna ina ndéantar urrúis a thairiscint don phobal nó nuair a ligtear urrúis isteach chun a dtrádála ar mhargadh rialáilte ríthábhachtach chun infheisteoirí a chosaint trí dheireadh a chur le haon éagothroime idir an méid faisnéise atá acu agus méid atá ag eisitheoirí. Ach comhchuibhiú a dhéanamh ar an nochtadh sin is féidir sásra trasteorann pasanna a bhunú a fhágfaidh gur éifeachtaí a fheidhmeoidh an margadh inmheánach i raon leathan urrús. D'fhágfadh cineálacha cur chuige éagsúla go ndéanfaidh an margadh inmheánach a ilroinnt toisc go mbeadh eisitheoirí, tairgeoirí agus daoine a iarrann urrúis a ligean isteach chun a dtrádála faoi réir rialacha difriúla i mBallstáit dhifriúla agus d'fhéadfadh sé go gcuirfidh cosc ar réamheolairí a bheadh formheasta i mBallstát amháin a úsáid i mBallstáit eile. In éagmais creat comhchuibhithe chun aonchineálacht an nochta, agus feidhmiú an phas san Aontas, a áirithiú, is dócha go gcuirfeadh difríochtaí i reachtaíocht na mBallstát bacainní roimh fheidhmiú réidh rianúil an mhargaidh inmheánaigh d'urrúis. Dá bhrí sin, chun feidhmiú ceart an mhargaidh inmheánaigh a áirithiú agus chun dálaí a fheidhmithe a fheabhsú, go háirithe i ndáil le margaí caipitil, agus chun leibhéal ard cosanta a ráthú do chustaiméirí agus d'infheisteoirí, is iomchuí creat rialála maidir le réamheolairí a leagan síos ar leibhéal an Aontais. •Coimhdeacht Is uirlis é réamheolaire comhchuibhithe an Aontais Eorpaigh nach féidir margaí caipitil ar fud an Aontais a chomhtháthú dá huireasa. A luaithe atá réamheolaire formheasta ag údarás inniúil, féadfaidh an teisitheoir pas a iarraidh chun an réamheolaire sin a úsáid i mBallstát eile den Aontas. Ní bheidh aon fhormheas breise ná aon nós imeachta riaracháin breise a bhaineann leis an réamheolaire de dhíth sa Bhallstát "óstaigh" sin. Tá feidhmiú an phas sin bunaithe ar an toimhde go ndéantar comhchuibhiú ar inneachar íosta an réamheolaire ar leibhéal an Aontais Eorpaigh faoi na rialacha is infheidhme maidir le réamheolairí (na rialacha bunúsacha agus na gníomhartha tarmligthe agus cur chun feidhme). Toisc go bhfuil gné Eorpach ag baint leis an bpas dá bharr sin, ní féidir feabhsuithe a dhéanamh ach ar leibhéal an Aontais. Leis na roghanna eile atá ann, e.g. gníomhaíocht ar leibhéal na mBallstát, ní fhéadfaí an cuspóir a bhaint amach arb é atá ann bonn comhchuibhithe a leagan síos do nós imeachta an phas, ní fhéadfaí sin a bhaint amach ar dhóigh leordhóthanach agus éifeachtach. An cuíchóiriú ar na gnéithe de réamheolaire an Aontais atá luaite thuas, meastar gur cothrom iomaíochta níos fearr d'eisitheoirí agus d'infheisteoirí araon an toradh a bheidh air agus meastar go rannchuideoidh sé le harbatráiste rialála a sheachaint. Leis na hathchóirithe atá beartaithe, chuirfí teachtaireacht shoiléir chomhsheasmhach amach ar fud an Aontais go raibh córas na réamheolairí ag feidhmiú go maith fiú le linn na géarchéime airgeadais, ach gur gá athruithe a dhéanamh chun fíormhargadh aonair a chruthú do na spriocghrúpaí sin nach raibh in ann leas iomlán a bhaint as córas comhchuibhithe réamheolairí go nuige seo (FBManna, eisitheoirí rialta agus/nó eisitheoirí tánaisteacha). Má chuirtear an réamheolaire ar fáil do FBManna agus d'eisitheoirí rialta, is féidir leis sin bheith ina chuidiú na linnte caipitil panEorpacha atá ar fáil d'eisitheoirí den sórt sin a dhoimhniú. I gcás FBManna, is é a bheadh i gceist anseo córas sainiúil réamheolairí a cheapadh a mbeadh a inneachar agus a formáid oiriúnach d'eisitheoirí agus d'infheisteoirí araon. Príomhchuid de bhunú Aontas na Margaí Caipitil a bhunú is ea an aidhm sin. Ní féidir leis na Ballstáit na cuspóirí sin a bhaint amach go leordhóthanach leo féin agus is fearr is féidir iad a bhaint amach ar leibhéal an Aontais. •Comhréireacht Tríd is tríd, tá na roghanna a piocadh ceaptha laghdú a dhéanamh ar an ualach a leagann comhlíonadh na rialacha ar na spriocghrúpaí seo a leanas: FBManna, eisitheoirí tánaisteacha, eisitheoirí rialta, eisitheoirí urrús neamhchothromais. Meastar go mbainfeadh gach ceann de na grúpaí sin a bheagán nó a mhórán de leas as na hathchóirithe atá beartaithe. Sa mheasúnú tionchair tá réamh-mheastacháin ar an tsábháil costais a bheadh ann, réamh-mheastacháin atá bunaithe ar thoimhdí fíorasacha réadúla ar an úsáid a bhainfí as an doiciméad clárúcháin uilíoch agus as an dá thacar de rialacha maidir le nochtadh atá beartaithe do FBManna agus d'eisitheoirí tánaisteacha araon. FBManna Ar choinníoll nach bhfuil siad ligthe isteach chun trádála ar mhargadh rialáilte, bainfidh FBManna ar mian leo caipiteal a chruinniú trí bhíthin tairiscint phoiblí leas as rialacha nua maidir le nochtadh, lena náirítear an fhormáid nua "ceisteanna agus freagraí", agus ba cheart go laghdódh sin an costas a bhaineann le réamheolaire a ullmhú. Meastar go dtiocfaidh laghdú breise ar na costais a sheasann na FBManna sin atá liostaithe ar mhargadh rialáilte nó ar mhargadh fáis FBManna toisc go mbainfidh siad tairbhe as an córas nochta laghdaithe a bheidh i bhfeidhm i leith eisiúintí tánaisteacha (féach thíos). De réir réamh-mheastacháin a rinneadh, d'fhéadfadh na FBManna ar fad isteach is amach le EUR 45 milliún a shábháil gach bliain ach an córas nochta nua i gcomhair FBManna a thabhairt isteach.

Eisiúintí tánaisteacha Tugann sonraí a sholáthar na Ballstáit le fios gur le heisiúintí tánaisteacha urrús, arna ndéanamh ag cuideachtaí a ligeadh isteach cheana chun a dtrádála ar mhargadh rialáilte nó ar shaoráid trádála iltaobhach, gur le sin a bhaineann 70% de na réamheolairí uile a fhormheastar aon bhliain ar leith. I bhfianaise na sonraí atá ar fáil i dtaobh réamheolairí a bhaineann le cothromais, meastar go bhféadfadh sé go rachadh na rialacha laghdaithe maidir le nochtadh chun sochair do thart ar 700 réamheolaire in aghaidh na bliana i gcás eisiúintí tánaisteacha. De réir figiúirí ón gcomhairliúchán poiblí faoin gcostas a bhíonn ar réamheolaire a tharraingt suas, d'fhéadfadh laghdú 130 milliún sa bhliain ar chostais teacht as sin. Eisitheoirí rialta D'fhéadfadh sé go luathófaí ar fhormheas réamheolairí má mhéadaíonn ar úsáid an doiciméid chlárúcháin uilíoch atá beartaithe i gcás réamheolairí cothromais agus neamhchothromais, agus go dtiocfadh méadú 150% (i gcás urrúis cothromais) agus 70% (i gcás urrúis neamhchothromais) ar líon na réamheolairí d'fhormheasfaí laistigh de 10 lá oibre gach bliain. Eisitheoirí fiachais Dá mbeadh ceanglas aonfhoirmeach ann d'eisiúintí bannaí, beag beann ar mhéid na hainmníochta, bheadh spreagadh ag eisitheoirí uile fiachais méideanna ainmníochta a roghnú a dhéanfadh a gcuid bannaí níos tarraingtí ag mórchuid cineálacha infheisteoirí. Agus is é a thiocfadh as mórchuid cineálacha infheisteoirí a bheith ann, meastar, méadú ar an tóir ar cheannach agus ar dhíol bannaí, agus ar an dóigh sin leachtacht mhargadh na mbannaí corparáideacha san Aontas a mhéadú. Infheisteoirí Ach réamheolairí a dhéanamh níos so-úsáidte agus a bhfócas ar chás sonrach an eisitheora a ghéarú , tiocfaidh dhá shochar, mar atá costais a laghdú agus na réamheolairí a dhéanamh níos úsáidí mar fhoinse eolais d'infheisteoirí féideartha. Ach fócas na bhfachtóirí priacail a luaitear sa réamheolaire a athdhíriú ar na priacail sin atá ábhartha agus sonrach, cabhrófar le hinfheisteoirí faisnéis atá ríthábhachtach chun cinneadh eolasach infheistíochta a dhéanamh a aithint thar fhaisnéis de chineál eile. Na sochair a thiocfadh as athchóiriú a dhéanamh ar achoimre an réamheolaire, agus as bunachar inchuardaithe réamheolairí a chur ar bun, is deacra iad a thomhas go cainníochtúil: sa mheasúnú tionchair is mó de mheasúnú cáilíochtúil atá déanta orthu. Mar sin féin, an réasúnaíocht atá le hathchóiriú a dhéanamh ar achoimre an réamheolaire, tá sí bunaithe ar obair a rinneadh cheana faoi choinne an doiciméid um fhaisnéis bhunriachtanach do tháirgí infheistíochta pacáistithe. Údaráis náisiúnta agus ÚEUM Na hathchóirithe atá molta, níor cheart go gcuirfidís costais ar bhuiséid ná ar riaracháin na mBallstát. Go deimhin, ba cheart go rachadh simpliú an réamheolaire chun tairbhe d'údaráis inniúla na mBallstát de bhrí go bhfágfadh sé go mbeadh an próiseas formheasta réamheolairí níos fusa dóibh. D'fhéadfadh sé go mbeadh costas ríomhaireachta a mhéadódh de réir a chéile ar ÚEUM as gach réamheolaire a chur ar fáil ar líne ar a shuíomh gréasáin agus iad inchuardaithe. Dealraíonn sé go bhfuil údar leis na costais sin i ngeall ar an mórthairbhe a thiocfadh as costais chuardaigh níos ísle agus rochtain éasca láraithe a d'fhéadfadh a bheith ann d'infheisteoirí agus d'infheisteoirí féideartha a mbeadh suim acu i raon leathan urrús arna neisiúint san Aontas Eorpach. Costais ar eisitheoirí as comhlíonadh An rogha atá déanta an tathmhúnlú a bheith i bhfoirm Rialacháin, níor cheart go mbeadh tionchar aige ar na costais a chuireann comhlíonadh ar eisitheoirí ná ar na costais a chuireann forfheidhmiú ar údaráis inniúla. Seo a leanas achoimre ar an tionchar a bheadh ag an méid atá beartaithe ar na costais a thagann as comhlíonadh agus ar na costais a thagann as forfheidhmiú. Ba cheart go bhfágfadh na córais nua maidir le nochtadh i gcás eisiúintí tánaisteacha agus i gcás FBManna araon go mbeidh costais níos ísle ar eisitheoirí as comhlíonadh agus go laghdódh siad freisin ualach oibre na núdarás inniúil toisc gur lú an méid faisnéis a bheadh le nochtadh agus le grinnscrúdú acu. An laghdú sin costais, is mó de dhifear fós a dhéanfadh sé do na heisitheoirí sin nach raibh in ann leas a bhaint as na córais sin go nuige seo ach a bheidh in ann leas a bhaint as amach anseo. Mar sin féin, bheadh costais áirithe i gceist do na heisitheoirí sin atá ag úsáid na sceidil atá ann faoi láthair toisc go bhféadfadh sé go mbeadh orthu dul i dtaithí ar na rialacha nua. Is iad na geallsealbhóirí a bhaineann leas i láthair na huaire as an díolúine maidir le réamheolairí agus as maoluithe i leith tairiscintí urrúis neamhchothromais arb é EUR 100 000 nó níos mó a nainmníocht, is iad na geallsealbhóirí sin is dócha a dtiocfaidh méadú ar na costais a sheasann siad. Iad siúd nach féidir leo leas a bhaint as aon díolúine eile, bheadh orthu réamheolaire a ullmhú faoin ngnáthchóras, é sin nó faoi chóras na réamheolairí bunaidh nó faoin gcóras maidir le nochtadh sonrach le haghaidh eisiúintí tánaisteacha, más infheidhme. Ina theannta sin, ach doiciméad a bheadh ar aon dul leis an doiciméad faisnéise bunriachtanaí d'infheisteoirí a dhéanamh d'achoimre an réamheolaire, thiocfadh morlaghdú ar na costais a bhaineann le comhlíonadh toisc nach mbeadh an achoimre chomh huileghabhálach céanna agus dá bhrí sin ní bheadh sé chomh costasach céanna é a ullmhú. Lena chois sin, i gcásanna ina dtiocfadh urrúis faoi raon feidhme an Rialacháin seo agus Rialachán (AE) Uimh. 1286/2014 araon, ba cheart cead a thabhairt athúsáid iomlán a bhaint as a bhfuil sa doiciméad faisnéise bunriachtanaí san achoimre chun costais a bhaineann le comhlíonadh agus an tualach riaracháin a íoslaghdú d'infheisteoirí. •An rogha ionstraime Tháinig roinnt cásanna chun cinn faoi Threoir 2003 maidir le Réamheolairí, in ainneoin athchóiriú na bliana 2010, ina bhfacthas go raibh an Treoir maidir le Réamheolairí á chur chun feidhme ar bhealaí éagsúla i mBallstát áirithe. Rachfaí i ngleic le fadhbanna den sórt sin a thagann chun cinn agus Treoir á trasuíomh dá ndéanfaí Rialachán den Treoir maidir le Réamheolairí agus d'fheabhsófaí freisin comhleanúnachas agus comhtháthú ar fud an mhargaidh inmheánaigh, agus ag an am céanna laghdófaí an éagsúlacht agus an ilroinnt atá i rialacha ar fud an Aontais, rud atá ag teacht le spriocanna Aontas na Margaí Caipitil. Ach aon leabhar amháin rialacha a bheith ann, chuirfí deireadh leis an bhfadhb arb é atá ann go gcaithfidh eisitheoirí agus infheisteoirí ar suim leo caipiteal a chruinniú nó a infheistiú thar theorainneacha, go gcaithfidh siad comparáid a dhéanamh idir rialacha náisiúnta lena áirithiú go dtuigeann siad na rialacha ábhartha agus go bhfuil na rialacha sin á gcomhlíonadh acu. Ach Rialachán a úsáid d'fhéadfaí costais a bhaineann le cuardaigh neamhthairgiúla den sórt sin a sheachaint. Ba cheart gurbh fhusa na dlíthe náisiúnta faoina ndearnadh an Treoir maidir le Réamheolairí atá ann faoi láthair a thrasuíomh, ba cheart gurbh fhusa iad a chur in oiriúint don Rialachán atá beartaithe toisc go bhfuil na bearta cur chun feidhme atá ann faoi láthair i bhfoirm Rialacháin cheana féin. Dá bhrí sin, is é an rogha tosaíochta an Treoir maidir le Réamheolairí a thiontú ina Rialachán.

3.TORTHAÍ NA MEASTÓIREACHTAÍ EX-POST, AN CHOMHAIRLIÚCHÁIN LEIS NA GEALLSEALBHÓIRÍ AGUS NA MEASÚNUITHE TIONCHAIR •Meastóireachtaí ex-post/seiceálacha oiriúnachta ar an reachtaíocht atá ann cheana Tá an Treoir maidir le Réamheolairí curtha ar áireamh i gclár REFIT an Choimisiúin Eorpaigh. Tá tuilleadh sonraí faoin meastóireacht sin faoi "Oiriúnacht rialála agus simpliú" thíos. •Comhairliúchán le geallsealbhóirí Comhlíonadh na bprionsabal maidir le Rialáil Níos Fearr, a bhfuil cur síos orthu sna Treoirlínte maidir le Rialáil Níos Fearr (SWD(2015) 111 final) agus sa bhosca uirlisí a ghabhann leis, comhlíonadh na prionsabail sin trí chomhairliúchán poiblí, a bhí ar siúl ón 18 Feabhra go dtí an 13 Bealtaine 2015, a eagrú. Fuarthas 182 fhreagra san iomlán, agus ina measc siúd bhí 124 fhreagra ó eagraíochtaí (comhlachais) agus cuideachtaí (bainc, stocmhalartáin, ardáin sluamhaoinithe), 22 fhreagra ó údaráis phoiblí (Ballstáit, údaráis inniúla náisiúnta agus ÚEUM) agus 36 fhreagra ó dhaoine aonair príobháideacha. Ó thaobh tíortha de, tháinig 21% de na freagraí ón nGearmáin (38 bhfreagra), 21% ón Ríocht Aontaithe (37), 11% ón bhFrainc (20), 9.5% ón mBeilg (17) agus ó na Ballstáit eile a tháinig na freagraí eile. Ó thús deireadh an chomhairliúcháin bhí na scairshealbhóirí ar son, tríd is tríd, an athbhreithnithe agus na roghanna a moladh. An aidhm ghinearálta arb é atá ann maolú ar an iallach a bhíonn ann i gcás eisitheoirí rialta, FBManna, agus eisiúintí tánaisteacha, faisnéis gan chall a thabhairt agus an fhaisnéis chéanna a thabhairt roinnt uaireanta sa réamheolaire, bhí na geallsealbhóirí ar fad, na Ballstáit san áireamh, ar a son. Thacaigh na geallsealbhóirí freisin le achoimre ar réamheolaire de chineál nua a chruthú, ar nós an doiciméid faisnéise bunriachtanaí, agus le córas láraithe stórála réamheolairí ag a bheith ÚEUM. •Measúnú tionchair Déantar anailís ar roinnt rogha beartais sa mheasúnú tionchair, roghanna a bhfuil sé mar aidhm leo dhá sprioc a bhaint amach, mar atá an tualach riaracháin a bhíonn ar chuideachtaí a tharraingíonn suas réamheolaire (FBManna go háirithe) a laghdú agusréamheolairí a dhéanamh níos úsáidí ag infheisteoirí féideartha. Déantar measúnú ann freisin ar conas an bonn infheistíochta d'eisiúintí neamhchothromais a leathnú (méideanna ainmníochtaí). Sa tábla thíos tá achoimre ar na maoluithe éagsúla agus ar na bearta cosanta infheisteora difriúla a roghnaíodh, maille leis an tionchar a bheadh acu ar na geallsealbhóirí ábhartha agus ar an margadh trí chéile ina bhfeidhmíonn na geallsealbhóirí sin. Na roghanna tosaíochta beartais An tionchar ó thaobh costais de ar gheallsealbhóirí An tionchar ar mhargaí/earnálacha ábhartha An chomaoin tairisceana uasta, ar féidir le Ballstáit cinneadh a dhéanamh gan ceangal a leagan síos réamheolaire an Aontais Eorpaigh a tharraingt suas má tá an chomaoin faoina bhun, a shocrú ag EUR 10 milliún Bheadh isteach agus amach le 100 réamheolaire i gceist (thart ar 3% de líon na réamheolairí a fhormheastear gach bliain) a bhféadfadh sé nach mbeadh oibleagáid orthu a thuilleadh réamheolaire an Aontais Eorpaigh a tharraingt suas, ag brath ar rogha na Ballstát. Bheadh an laghdú costais ag brath ar an gcinneadh a dhéanfadh na Ballstáit maidir le díolúine a thabhairt, nó gan é a thabhairt, i gcás tairiscintí intíre ar lú ná EUR 10 milliún a gcomaoin iomlán. Córas nochta laghdaithe le haghaidh eisiúintí tánaisteacha Acmhainneacht chun margaidh anmhór toisc go mbaineann thart ar 70% de na réamheolairí cothromais go léir a fhormheastear gach bliain le "heisiúintí tánaisteacha", rud a d'fhágfadh go bhféadfadh thart ar 700 den 935 réamheolaire cothromais leas a bhaint as. Meastar gur thart ar EUR 130 milliún a bheadh sa tsábháil bhliantúil. An tionchar ar mhargaí cothromais: an méadú ar eisiúintí tánaisteacha, éascaíonn sé na deiseanna chun caipiteal cothromais a thiomsú tar éis tairiscintí poiblí tosaigh ar éirigh leo, agus is gné thábhachtach den iarracht leanúnach atá idir lámha chun Aontas na Margaí Caipitil a chruthú é sin. An tairseach maolaithe le haghaidh díolúine a thabhairt do réamheolaire i gcás ligean isteach chun trádála a ardú (Airteagal 1(4)(a)) Oiread is EUR 1 mhilliún in aghaidh an réamheolaire má ligtear isteach níos lú ná 20% de na hurrúis gan íoc. An tionchar ar mhargaí cothromais: an méadú ar eisiúintí tánaisteacha, éascaíonn sé caipiteal cothromais a chruinniú i gcomhréir le hAontas na Margaí Caipitil. Doiciméad uilíoch clárúcháin d'eisitheoirí rialta ar mhargaí rialáilte nó do shaoráidí trádála iltaobhacha Acmhainneacht chun margaidh mór toisc nach bhfuil an tréimhse a thógann sé faoi láthair formheas a fháil níos lú ná 10 lá ach ag 20% de réamheolairí cothromais agus 32% de réamheolairí neamhchothromais (gan réamheolairí bunaidh san áireamh). I gcás na Fraince, chun an sampla sin a úsáid, ina bhfuil córas cosúil leis sin i bhfeidhm le beagnach scór bliain anuas, d'fhéadfaí go dtiocfadh méadú ar an gcéatadán sin go 50% i gcás eisiúintí cothromais (= 370 réamheolaire cothromais/bliain san Aontas ar fad) agus 55% sa chás eile (= 838 réamheolaire/bliain i gcás eisiúintí neamhchothromais san Aontas ar fad). Baineann sochair le formheas luathaithe d'eisitheoirí rialta urrúis chothromais agus neamhchothromais. Laghdódh an tréimhse ama laghdaithe chun formheas a fháil de 5 lá costais agus d'fhágfadh sé go mbeadh eisitheoirí rialta in ann deiseanna margaidh a thapú chun caipiteal nó fiachas a chruinniú. Réamheolaire aonfhoirmeach le haghaidh urrúis neamhchothromais atá liostaithe ar mhargaí rialáilte (deireadh a chur leis an gcóras comhthreomhar mórdíola/miondíola) Méadú beag a eascraíonn as an ngá le réamheolaire ligin isteach a chur le chéile, le hachoimre san áireamh, le haghaidh urrúis neamhchothromais. Is féidir an méadú a mhaolú mar is cuí leis an dearadh ar an teimpléad aonfhoirmeach le haghaidh réamheolairí neamhchothromais sna gníomhartha tarmligthe. Mar thoradh ar mhéideanna ainmníochta níos lú beidh suim níos mó i ndíol agus ceannach, rud a fheabhsóidh leachtacht agus bonn na ninfheisteoirí i margaí bannaí an Aontais. Bainfidh infheisteoirí tairbhe as éagsúlú ar phunanna. Deireadh a chur leis an díolúine EUR 100 000 le haghaidh urrúis neamchonthromais a thairiscint don phobal Méadú a eascraíonn as an ngá le réamheolaire tairiscintí poiblí a chur le chéile le haghaidh urrúis neamhchothromais. Gach seans go gcúiteofaí sin i ngeall ar díolúintí eile a bheith ar fáil (infheisteoirí incháilithe / tiomantas íosta EUR 100 000). Cothromaithe i gcoinne an tairbhe a bheadh i gceist le margadh níos mó do bhannaí corparáide. Mar thoradh ar mhéideanna ainmníochta níos lú beidh suim níos mó i ndíol agus ceannach, rud a fheabhsóidh leachtacht san Aontas Eorpach i saoráid trádála iltaobhacha.. Bainfidh infheisteoirí tairbhe as éagsúlú ar phunanna. Córas nochta sonrach le haghaidh FBManna D'fhéadfadh sé go mbainfeadh 320 réamheolaire FBM leas as na réamheolairí nua "i bhfabhar FBManna" agus bheifeá ag súil le sábháil bhliantúil thart ar 45 milliún dá bharr. D'fhéadfadh sábháil bhreise, anuas ar na cinn atá luaite thuas, a bheith ann má éiríonn go maith leis an bhformáid "ceisteanna agus freagraí". Agus réamheolaire "i bhfabhar FBManna" nach mbeadh chomh costasach agus a bheadh níos éasca don úsáideoir, bheadh níos mó FBManna in ann liostú ar shaoráidí trádála iltaobhacha/margaí Fás FBManna. Éascaíonn méadú ar liostuithe FBManna le hinfheisteoirí punanna a éagsúlú. Samhail nua d'achoimre an réamheolaire, bunaithe ar an doiciméad faisnéise bunriachtanaí Baineann eisitheoirí cothromais agus neamhchothromais leas as solúbthacht a bheith acu tuairiscí gairide a dhréachtú agus faisnéis mhargaidh ón réamheolaire a chur le chéile faoi cheannteidil sholéite. Bhainfeadh eisitheoirí leas as freisin tríd an tábhar atá i ndoiciméad faisnéise bunriachtanaí atá ann cheana a athúsáid in achoimre an réamheolaire. Bhainfeadh infheisteoirí miondíola leas as an athchóiriú an achoimre, achoimre a mbeadh teorann ar líon na leathanach. Bheadh sé níos éasca comparáid a dhéanamh idir na deiseanna infheistíochta i ngeall ar cheannteidil réamhshocraithe/éasca le tuiscint, ceannteidil a bheadh bunaithe ar an doiciméad faisnéise bunriachtanaí. Foilsiú leictreonach (córas lárnach stórála ag ÚEUM) Éascaíonn pointe aonair rochtana taighde agus forfheidhmiú agus méadaíonn sé ar éifeachtúlacht chóras na bpasanna do réamheolairí. Uirlis riachtanach i gcomhair rochtain ar líne ar réamheolairí, rud a fhágann gur féidir comparáid a dhéanamh agus a chabhraíonn le cuspóirí Aontas na Margaí Caipitil a bhaint amach. Bheadh roinnt de na roghanna tosaíochta ag teacht go maith le chéile. Mar shampla, tá an doiciméad clárúcháin uilíoch d'eisitheoirí rialta ag teacht go maith leis na réamheolairí laghdaithe i gcomhair eisiúintí tánaisteacha agus d'fhéadfadh sábháil teacht as an dá rogha sin in éineacht nach, sábháil gcuirtear san áireamh san anailís sa mheasúnú tionchair seo (a scrúdaítear ann an dá rogha ar leithligh). Ar an gcaoi chéanna, toisc go mbeadh tionchar aige ar ghnéithe éagsúla, dá ndéanfaí doiciméad faisnéise bunriachtanaí feabhsaithe d'achoimre an réamheolaire, neartófaí an dá chóras ar leith, go háirithe an córas do FBManna: mar shampla, d'fhéadfadh FBM liostú a fháil ar Mhargadh Fáis FBManna a bheadh ag baint tairbhe as réamheolaire i bhformáid "ceisteanna agus freagraí", formáid a bhfuil ag gabháil léi tairbhí an doiciméid faisnéise bunriachtanaí feabhsaithe. Chomh maith leis sin, téann an tionscnamh maidir le méideanna na hainmníochta i gcás urrúis neamhchothromais, a imríonn tionchar ar ghnéithe éagsúla, téann sé chun leasa gach eisitheora a bhuí le margadh tánaisteach níos doimhne agus níos leachtaí le haghaidh fiachais corparáideach a bheith ann. Arís, bhainfeadh FBManna agus eisitheoirí rialta leas as achoimre a bheith i bhfoirm doiciméid faisnéise bunriachtanaí feabhsaithe, na córais shonracha maidir le nochtadh faoi seach agus deireadh leis na dreasachtaí chun urrúis neamhchothromais a eisiúint in ainmníocht mhór de EUR 100 000 nó níos mó. Dá bhrí sin, thángthas ar an gconclúid sa mheasúnú tionchair go mbeidh laghdú ar an ualach riaracháin ar eisitheoirí, go mbeidh sé níos éasca ag FBManna rochtain a fháil ar mhargaí caipitil agus go mbeidh cosaint d'infheisteoirí níos saoire agus níos fearr trí oiriúnacht na ndoiciméad maidir le nochtadh a fheabhsú agus go mbeidh rogha níos leithne urrús bunaithe ar réamheolairí ar deireadh mar thoradh ar an athchóiriú atá beartaithe. Ina dhiaidh sin, ba cheart go dtiocfadh comhtháthú breise ar mhargaí caipitil san Aontas uaidh sin, i bhfoirm níos mó urrúis bunaithe ar réamheolairí a bheith á dtairiscint thar theorainneacha agus feabhas ar thrédhearcacht agus inchomparáideacht. Ba cheart a thabhairt faoi deara, áfach nach gclúdaítear faoin Treoir maidir le Réamheolairí ach céatadán beag na hionstraimí airgeadais a thrádáil san Aontas agus nach bhfuil ann ach fachtóir amháin de go leor fachtóirí a imríonn tionchar ar fheidhmiú na margaí caipitil. Dá bhrí sin, is i gcomhthéacs níos leithne Phlean Gníomhaíochta Aontas na Margaí Caipitil is ceart na bearta atá beartaithe a mheas arae is cuid de sin iad. •Oiriúnacht rialála agus simpliú I Meitheamh 2014 cuireadh an Treoir maidir le Réamheolairí ar áireamh sa chlár REFIT (COM(2014)368). Bhí údar lena chur ar áireamh toisc go raibh imní curtha in iúl ag geallsealbhóirí maidir leis an gcostas ard a bhain le réamheolaire a ullmhú agus formheas an údaráis inniúil ina leith a fháil. Rinneadh an mheastóireacht ar an Treoir in 2015 lena áirithiú go mbeadh na torthaí ar fáil in am don tuarascáil maidir le cur i bhfeidhm na Treorach, tuarascáil nach mór don Choimisiún a chur faoi bhráid Pharlaimint na hEorpa agus na Comhairle faoin 1 Eanáir 2016 ar a dhéanaí (Airteagal 4 de Threoir 2010/73/AE). Sa mheastóireacht sin scrúdaítear éifeachtúlacht, éifeachtacht, comhleanúnachas, ábharthacht agus breisluach na Treorach. Tá sí ag gabháil le measúnú tionchair an Choimisiúin mar iarscríbhinn, agus seo a leanas ar thángthas orthu inti. Nuair a glacadh Treoir 2003/71/CE in 2003, thóg sé áit dhá threorach, ceann maidir mionsonraí (1980) agus ceann maidir le réamheolairí (1989). Rinne geallsealbhóirí diancháineadh ar an dá threoir sin toisc gur cheadaigh siad cleachtais anéagsúil ar fud an Aontais fúthu agus go raibh siad bunaithe ar chóras aitheantais fhrithpháirtigh, córas a d'fhág lánrogha fhairsing ag na húdaráis sa Bhallstát óstaigh (e.g. aistriú an réamheolaire go teangacha oifigiúla an Bhallstáit óstaigh a bheith ina cheangal). I gcomparáid leis an méid sin, is féidir a aithint go ndearna an Treoir maidir le Réamheolairí éascaíocht do chruinniú caipitil thar theorainneacha san Eoraip, trí phrionsabal an “phas aonair” a chur i bhfeidhm, a d'fhág go bhféadfadh údarás na tíre baile sraith amháin de dhoiciméid maidir le nochtadh a fhormheas agus go nglacfaí leis sin ar fud an Aontais Eorpaigh i ndáil le tairiscintí poiblí agus/nó urrúis a ligean isteach chun a dtrádála ar mhargaí rialáilte. Dá bhrí sin, ní féidir an méid a chuidigh an Treoir maidir le Réamheolairí margadh aonair urrús don Eoraip a chur ar bun, ní féidir sin a mheas faoina luach agus go deimhin is féidir a mhaíomh gur chloch mhíle í ar an ábhar sin.

Mar sin féin, san athbhreithniú in 2010 aithníodh, agus údar leis sin, go raibh roinnt easnamh ar Threoir 2003/71/CE a bhí ag déanamh difear do dheimhneacht dhlíthiúil roinnt de na coincheapa atá ann agus a bhí ag lagú a héifeachtúlacht ó thaobh cothromaíocht cheart a bhaint amach idir éifeachtúlacht an mhargaidh (réimsí ina bhfuil ualach rómhór rialála) agus cosaint d'infheisteoirí (cáilíocht, inléiteacht agus ábharthacht an nochta). Tugadh isteach athruithe le Treoir 2010/73/AE chun dul i ngleic leis na heasnaimh sin. Trí bliana tar éis Treoir 2010/73/AE teacht i bhfeidhm, tugann sonraí staidrimh agus aiseolas ó na geallsealbhóirí le fios go bhfuil an diagnóis a rinneadh san athbhreithniú roimhe seo fós anbhailí inniu. Go deimhin, is cosúil go bhfuil na treochtaí a aithníodh an tráth sin fós ann (réamheolairí a bheith á núsáid mar “sciath i gcoinne dliteanais”, infheisteoirí miondíola a bheith ag tabhairt droim láimhe do réamheolairí agus do na hachoimrí atá iontu, scálú míchuí ar na ceanglais maidir le nochtadh idir na tairiscintí poiblí tosaigh agus eisiúintí tánaisteacha), agus is féidir a mhaíomh go bhfuil sin amhlaidh toisc nach raibh an toradh a rabhthas ag súil leis ar na réitigh a moladh sa Treoir leasaitheach (an achoimre ar an réamheolaire), nó toisc nach raibh na réitigh uaillmhianach a ndóthain (na córais i ndáil le nochtadh comhréireach), nó toisc nach raibh aon bheart i dTreoir 2010/73/AE a bhí ceaptha dul i ngleic leo. I bhfianaise na neasnamh a aithníodh sa mheastóireacht sin is iomchuí athbhreithniú dian a dhéanamh ar an Treoir maidir le Réamheolairí. Go háirithe, i ndáil leis na leasuithe a rinneadh leis an athbhreithniú in 2010, is iomchuí dul i ngleic arís leis na “córais maidir le nochtadh comhréireach” (i gcomhair FBManna agus cuideachtaí ar chaipitliú margaidh íseal agus i ndáil le ceisteanna a bhaineann le cearta) agus le hachoimre an réamheolaire, ar an ábhar nár baineadh amach cuspóirí na leasuithe a tugadh isteach le Threoir 2010/73/AE. •Cearta bunúsacha Is gá bearta reachtacha a dhéanfar amach anseo maidir le córas na réamheolairí, lena náirítear smachtbhannaí oiriúnacha, is gá iad a bheith ag teacht leis na cearta bunúsacha ábhartha atá cuimsithe i gCairt um Chearta Bunúsacha an Aontais Eorpaigh. Ba cheart, freisin, aird ar leith a thabhairt ar chomh riachtanach agus chomh comhréireach atá na bearta reachtacha sin. Ní bhaineann le hábhar ach gnéithe áirithe de chosaint sonraí pearsanta (Airteagal 8), an tsaoirse chun gnó a dhéanamh (Airt. 16) agus cosaint tomhaltóirí (Airt. 38) i gCairt um Chearta Bunúsacha an Aontais Eorpaigh. Ceadaítear teorainneacha a chur leis na cearta agus na saoirsí sin faoi Airteagal 52 de Chairt um Chearta Bunúsacha an Aontais Eorpaigh. Tá na cuspóirí atá sainithe thuas ag teacht leis na hoibleagáidí atá ar an Aontas Eorpach cearta bunúsacha a urramú. Mar sin féin, má chuirtear teorainn le feidhmiú na gceart agus na saoirsí sin, ní mór foráil dlí a dhéanamh maidir leis agus ní mór bunbhrí na gceart agus na saoirsí sin a urramú. Faoi réir phrionsabal na comhréireachta, ní fhéadfar teorainneacha a thabairt isteach ach amháin má tá gá leo agus má fhreagraíonn siad go fíreannach do chuspóirí leasa ghinearálta arna naithint ag an Aontas nó don riachtanas cearta agus saoirsí daoine eile a chosaint. I gcás na reachtaíochta a bhaineann le réamheolairí, is é cuspóir leasa ghinearálta a fhágann go bhfuil údar le teorainneacha áirithe a chur le cearta bunúsacha ná an cuspóir sláine an mhargaidh a áirithiú. Tharlódh go gcuirfí as don tsaoirse gnó a dhéanamh ar an ábhar nach mór cloí le hoibleagáidí áirithe a bhaineann le nochtadh, formheas agus comhdú chun a áirithiú go mbeidh na leasanna i slabhra na hinfheistíochta ag teacht lena chéile, agus chun a áirithiú go niompróidh infheisteoirí féideartha iad féin ar bhealach stuama. I dtaca le cosaint sonraí pearsanta de, is gá faisnéis áirithe a nochtadh sa réamheolaire chun a áirithiú go mbeidh ar chumas infheisteoirí a ngnó a dhéanamh le dícheall cuí. Ní miste a mheabhrú, áfach, go bhfuil na forálacha seo i bhfeidhm cheana i ndlí an Aontais. Cosnaítear prionsabal na comhréireachta, i ndáil le teorannú ar chearta bunúsacha, i ngach gníomhaíocht reachtach a bheartaítear. I bhfocail eile, is é an cuspóir atá leis an Rialachán cothromaíocht a bhaint amach, ar thaobh, idir cosaint infheisteoirí a áirithiú agus an tualach riaracháin a bhíonn ar eisitheoirí a theorannú, agus ar an taobh eile, an margadh inmheánach do chaipiteal agus Aontas na Margaí Caipitil a chothú agus dóthain solúbthachta a fhágáil ann i gcomhair na margaí náisiúnta agus áitiúla. 4.IMPLEACHTAÍ BUISÉADACHA Beidh impleachtaí buiséadacha ag an togra ar ÚEUM ar dhá bhealach: ar an gcéad dul síos beidh ar ÚEUM caighdeáin rialála agus chur chun feidhm theicniúla a ullmhú agus ar an dara dul síos beidh air uasghrádú a dhéanamh ar an gclár réamheolairí atá aige cheana féin agus córas stórála ar leith a dhéanamh de, a mbeidh feidhm chuardaigh ag gabháil leis agus a bheidh an pobal in ann a úsáid saor in aisce agus réamheolairí an Aontais a chur i gcomparáid le chéile in aon áit amháin. Ina theannta sin, de bharr na sonraí a thiomsófar sa chóras stórála beidh ÚEUM in ann staitisticí mionsonraithe a chur i dtoll a chéile faoi na réamheolairí atá formheasta san Aontas Eorpach agus tuarascáil bhliantúil a tharraingt suas. Sa ráiteas airgeadais a ghabhann leis an togra seo tá measúnú ar na himpleachtaí buiséadacha a bhaineann go sonrach le hÚEUM . Tá impleachtaí ag an togra ar bhuiséad an Chomhphobail i bhfoirm sciar ceathracha faoin gcéad an Choimisiúin de mhaoiniú ÚEUM. 5.EILIMINTÍ EILE •Pleananna cur chun feidhme agus socruithe faireacháin, meastóireachta agus tuairiscithe Déanfar faireachán ar thionchar an Rialacháin nua i gcomhar le hÚEUM agus leis na húdaráis inniúla náisiúnta ar bhonn na dtuarascálacha bliantúla maidir le réamheolairí arna bhformheas san Aontas, tuarascálacha a mbeidh sé de chumhacht ag ÚEUM a chur i dtoll a chéile gach bliain. Go háirithe, coinneofar cuntas i dtuarascálacha den sórt sin ar an méid úsáide atá á baint as na córais maidir le nochtadh do FBManna agus d'eisiúintí tánaisteacha agus as an doiciméad clárúcháin uilíoch d'eisitheoirí rialta ar fud an Aontais. Déanfar meastóireacht ar na rialacha athbhreithnithe maidir le réamheolairí cúig bliana tar éis a dteacht i bhfeidhm. Trí ghrinnscrúdú a dhéanamh ba cheart go bhféadfaí a dhéanamh amach ar baineadh na cuspóirí sonraithe amach nó nár baineadh. Ar na paraiméadair thábhachtacha chun baint amach na gcuspóirí sonraithe a thomhas, beidh na nithe seo a leanas: –líon na réamheolairí arna bhformheas gach bliain faoin dá thacar rialacha maidir le nochtadh le haghaidh eisiúintí tánaisteacha agus le haghaidh FBManna; déanfar rathúlacht a thomhas bunaithe ar chomparáid leis na réamh-mheastacháin maidir le tosú úsáide atá leagtha amach thuas agus sa mheasúnú tionchair a ghabhann leis seo; –líon na réamheolairí ar úsáideadh an doiciméad uilíoch clárúcháin thuasluaite chun formheas luathaithe a fháil dóibh; –an laghdú foriomlán a thiocfaidh ar an achar ama is gá chun formheas a fháil, mar thoradh ar an doiciméad uilíoch clárúcháin a thabhairt isteach; –sciar na ninfheisteoirí in eisiúintí fiachais neamhchothromais ar infheisteoirí miondíola iad (léiriú ratha a bheidh ann má thagann laghdú ar mhéideanna na hainmníochta le haghaidh eisiúintí neamhchothromais); –an difear idir an costas a bheidh ar réamheolaire a fháil formheasta agus an costas atá air i láthair na huaire;

–an sciar de réamheolairí a aistreofar chuig Ballstáit eile faoi nós imeachta an phas Eorpaigh. Is iad ÚEUM (lena náirítear na tuarascálacha bliantúla a luadh cheana féin) agus ionaid thrádála na príomhfhoinsí a bheidh ann chun sonraí ionchuir a fháil i dtaca leis na tomhais thuas. Beidh gá le staidéar nó suirbhé a dhéanamh chun eolas a fháil faoin gcostas a bhaineann le réamheolaire a ullmhú agus formheas a fháil dó i gcomparáid leis an gcostas i láthair na huaire. •Míniú mionsonraithe ar fhorálacha sonracha an togra Raon feidhme na hoibleagáide maidir le réamheolairí (Airteagal 1, Airteagal 3 agus Airteagal 4) In Airteagal 1 den togra tugtar le chéile gach airteagal atá sa Treoir maidir le Réamheolairí atá ann faoi láthair a bhaineann le raon feidhme an cheanglais i dtaca le réamheolairí. Go háirithe, in Airteagal 1(3) agus (4) leagtar amach roinnt cúinsí ina mbeadh tairiscint urrús don phobal nó ligean isteach urrús chun a dtrádála ar mhargadh rialáilte, ina mbeadh sin lasmuigh de raon feidhme an cheanglais réamheolaire a fhoilsiú. Cé go bhfuil formhór na bhforálacha maidir le raon feidhme gan athrú fós, leagtar amach tairseacha nua in Airteagal 1(3)(d) agus in Airteagal 3(2) den Togra, tairseach EUR 500 000' agus tairseach EUR 10 000 000, sa chaoi agus go ndéanfar deimhneacht dhlíthiúil a áirithiú. Faoi Threoir 2003/71/CE, tá an ceanglas maidir le réamheolairí infheidhme maidir le tairiscintí urrús arb é EUR 5 000 000 nó níos mó a gcomaoin iomlán, agus tá cead ag na Ballstáit méid is lú ná sin a leagan síos ina rialacha náisiúnta (faoi láthair tá 17 mBallstát ann a cheanglaíonn réamheolaire a ullmhú i gcás méideanna is lú ná EUR 5 000 000). Déantar foráil in Airteagal 1(3)(d) nach mbeidh aon réamheolaire de dhíth faoin Rialachán seo i gcás tairiscintí urrús ar lú ná EUR 500 000 a gcomaoin. Is aitheantas atá sa mhéid sin go mbíonn an costas a bhaineann le réamheolaire a ullmhú míréireach i ndáil leis na fáltais a bhfuiltear ag súil leo i gcás ina mbíonn comaoin faoi bhun EUR 500 000 ag tairiscint urrús don phobal, mar a bhíonn go hiondúil ar ardáin sluamhaoinithe atá bunaithe ar urrúis. An méadú sin ar raon na dtairiscintí beaga nach mbeidh feidhm ag an réamheolaire comhchuibhithe arna bhunú faoi Rialachán seo maidir leo, áfach, ní fhágfaidh sé nach bhféadfaidh na Ballstáit foirmeacha oiriúnacha nochta a bheith de cheangal ar mhéideanna eisiúna den sórt sin, fad agus a dhéanfaidh na Ballstáit ceanglais den sórt sin a shocrú ar bhealach comhréireach, atá ag teacht le meon an tsimplithe agus an chomhtháthaithe níos fearr ar mhargaí. Cé go soiléirítear in Airteagal 3 go bhfuil sé éigeantach an réamheolaire a fhoilsiú roimh ré chun an tairiscint urrús a dhéanamh don phobal agus na hurrúis a ligean isteach chun a dtrádála ar mhargadh rialáilte atá suite san Aontas, nó atá ag feidhmiú ann, i mír 2 den Airteagal sin bunaítear sásra um dhíolúine roghnach faoi réir dhiscréid na mBallstát. Tugtar rogha do na Ballstáit díolúine ón réamheolaire comhchuibhithe arna bhunú faoin Rialachán seo a thabhairt ar gach tairiscint urrús a bhfuil a gcomaoin iomlán idir EUR 500 000 agus méid nach mó ná EUR 10 000 000. Ní bhaineann an díolúine sin ach le tairiscintí sa tír sin nach ndéantar fógra maidir le pas a lorg ón mBallstát óstaigh ina leith. Déanfaidh na Ballstáit sin a shocraíonn go gcuirfidh siad an díolúine seo i bhfeidhm ina ndlínse an méid sin a thuairisciú don Choimisiún agus d'ÚEUM agus tabharfaidh siad le fios cad é an chomaoin uasta ar thairiscintí sa tír sin atá díolmhaithe ón réamheolaire ina ndlínse. Sainmhínithe (Airteagal 2) Is é an tathrú is mó i réimse na sainmhínithe an tathrú ar an sainmhíniú ar FBManna, sainmhíniú a chuimsíonn anois FBManna arna sainmhíniú faoi phointe (f) d'Airteagal 2(1) de Threoir 2003/71/CE agus FBManna arna sainmhíniú faoi Threoir 2014/65/AE, rud a ardaíonn go EUR 200 milliún an tairseach EUR 100 milliún a bhíodh mar shainmhíniú ar “chuideachtaí a bhfuil caipitliú margaidh laghdaithe acu” roimhe seo faoi phointe (t) d'Airteagal 2(1) de Threoir 2003/71/CE. Réamheolairí deonacha (Airteagal 4) In Airteagal 4 tugtar cead d'eisitheoirí réamheolaire an Aontais Eorpaigh a ullmhú más mian leo. Bheadh na cearta agus na hoibleagáidí céanna ag leanúint ó fhormheas ar réamheolaire 'deonach' den sórt sin ag an údarás inniúil agus a bheadh ó fhormheas ar réamheolaire a cheanglaítear faoin Rialachán seo, i.e. d'fhágfadh sé go mbeadh an teisitheoir incháilithe pas an Aontais Eorpaigh a fháil. Athdhíol urrús ag céim níos déanaí / "Cascáid miondíola" (Airteagal 5) I margaí áirithe, déantar urrúis a dháileadh le 'cascáid miondíola'. Is iondúil go dtarlaíonn cascáid miondíola nuair a dhéanann idirghabhálaí urrúis a dhíol le hinfheisteoirí (nach infheisteoirí incháilithe iad) seachas iad a bheith á ndíol ag an eisitheoir go díreach. In Airteagal 5 déantar soiléiriú ar an gcaoi ar ceart an ceanglas réamheolaire a chur le chéile agus a thabhairt cothrom le dáta a chur i bhfeidhm, agus ar na forálacha maidir le freagracht agus dliteanas, nuair a dhéanann an teisitheoir urrúis a láithriú le hidirghabhálaithe airgeadais agus go ndéantar iad a dhíol ar aghaidh ina dhiaidh sin le hinfheisteoirí miondíola, thar thréimhse a d'fhéadfadh a bheith chomh fada le roinnt mhaith míonna, agus d'fhéadfadh sé go ndéanfaí sin trí shraith bhreise amháin eile nó níos mó d'idirghabhálaithe. Tabharfar i réamheolaire bailí, arna tharraingt suas ag an eisitheoir nó ag an tairgeoir agus ar fáil don phobal i láithriú deiridh na nurrús trí idirghabhálaithe airgeadais nó in aon athdhíol urrús ina dhiaidh sin, tabharfaidh ann dóthain faisnéise d'infheisteoirí le go bhféadfaidh siad cinntí eolasacha infheistíochta a dhéanamh. Dá bhrí sin, idirghabhálaithe airgeadais a láithríonn urrúis nó a athdhíolann iad ina dhiaidh sin, ba cheart go bhféadfaidís brath ar an réamheolaire tosaigh a d'fhoilsigh an teisitheoir nó an duine atá freagrach as an réamheolaire a tharraingt suas a fhad is atá sé bailí agus forlíonta go cuí agus go dtoilíonn an teisitheoir nó an duine atá freagrach as an réamheolaire a tharraingt suas lena úsáid. Sa chás sin níor cheart aon réamheolaire eile a bheith de dhíth. Mar sin féin, i gcás nach dtugann an teisitheoir nó an duine atá freagrach as an réamheolaire tosaigh sin a tharraingt suas toiliú lena úsáid, ba cheart ceangal a bheith ar an idirghabhálaí airgeadais réamheolaire nua a fhoilsiú. D'fhéadfadh an tidirghabhálaí airgeadais an réamheolaire tosaigh a úsáid trí na codanna ábhartha de a chorprú de réir tagairtí ina réamheolaire nua. Achoimre an réamheolaire (Airteagal 7) In Airteagal 7 cuirtear san áireamh na tuairimí ginearálta a léiríodh sa chomhairliúchán poiblí nár bhain formáid an achoimre a tugadh isteach faoin Treoir leasaitheach 2010/73/AE amach na cuspóirí a bhí leis. Tá an achoimre nua bunaithe go dlúth anois ar an doiciméad faisnéise bunriachtanaí a cheanglaítear faoin Rialachán maidir le PRIIPanna agus faoi réir uasfhad 6 thaobh de pháipéar A4 agus é clóite (ní mór carachtair ar mhéid inléite a úsáid). Maidir le córas dliteanais an achoimre, a leagtar amach in Airteagal 11(2), ní dhearnadh aon athrú ar a bhfuil leagtha síos ina leith i dTreoir 2003/71/CE: ní bhíonn dliteanas ag gabháil leis an achoimre ach amháin má tá sí míthreorach, míchruinn nó míleanúnach nuair a léitear in éindí le codanna eile den réamheolaire í. Maille leis an ngnáthroinn ina bhfuil foláirimh, tá trí phríomhchuid san achoimre, a chlúdaíonn faisnéis bhunriachtanach faoin eisitheoir, faoin urrús, agus faoin tairiscint/ligean isteach. I gcás gach ceann acu, tugtar isteach ceannteidil ghinearálta, chomh maith le nóta mínithe ar an gcineál ábhair a thiocfaidh fúthu, ach tá cead ag eisitheoirí tuairiscí gairide a ullmhú agus an fhaisnéis atá ábhartha a roghnú. I gcás urrúis a thagann faoi raon feidhme an Rialacháin PRIIPanna, is féidir leis an eisitheoir an tábhar atá sa doiciméad faisnéise bunriachtanaí a chur in ionad na roinne dar teideal “urrúis”. Tá foráil maidir le huaslíon na leathanach is féidir a bheith san achoimre a scaoileadh sa chás go gclúdaíonn an achoimre roinnt urrús nach bhfuil de dhifríochtaí eatarthu ach roinnt sonraí anteoranta. Coinnítear an toirmeasc ar fhaisnéis a chorprú san achoimre de réir tagairtí, atá leagtha amach faoi láthair in Airteagal 11(1) de Threoir 2003/71/CE, sa chaoi nach dtarlóidh sé nach mbeidh san achoimre ach lear hipearnasc agus crostagairtí. An réamheolaire bunaidh (Airteagal 8) Tá sé mar aidhm ag Airteagal 8 feidhmiú an réamheolaire bhunaidh a shoiléiriú, feidhmiú atá gan athrú den chuid is mó i gcomparáid le Treoir 2003/71/CE, ach amháin ar na pointí seo a leanas. Féadfar réamheolaire bunaidh a tharraingt suas anois d'urrúis neamhchothromais de chineál ar bith, seachas dóibh siúd amháin arna neisiúint faoi chlár tairisceana nó ar bhealach leanúnach rialta ag institiúidí creidmheasa. Is ceadmhach anois réamheolaire bunaidh atá comhdhéanta de roinnt doiciméad ("réamheolairí tríchodacha" mar a thugtar orthu), agus is féidir doiciméad clárúcháin réamheolaire bunaithe a bheith ina dhoiciméad clárúcháin uilíoch. Bainfear amach an oibleagáid achoimre ar an réamheolaire bunaidh a tharraingt suas, i gcásanna nach mbíonn na téarmaí deiridh ar fáil ann, sa chaoi nach gá ach an achoimre "a bhaineann go sonrach leis na ceisteanna" a dhéanamh agus a bheith ag gabháil leis na téarmaí deiridh mar iarscríbhinn, an tráth a dhéantar na téarmaí sin a chomhdú. Déantar soiléiriú in Article 8(10) ar an gcaoi is ceart tairiscintí a thagann faoi níos mó ná réamheolaire bunaidh amháin a láimhseáil faoi chóras na réamheolairí bunaidh, i.e. cásanna ina dtosaíonn tairiscint faoi réamheolaire bunaidh amháin agus go leanann sé ar aghaidh gan athrú faoi réamheolaire bunaidh nua a thiocfadh i gcomharba air. An doiciméad clárúcháin uilíoch (Airteagal 9) In Airteagal 9 (airteagal is ceart a léamh in éineacht le hAirteagal 10(2), 11(3), 13(2) agus 19(5)) tá rialacha mionsonraithe faoin "doiciméad clárúcháin uilíoch" nua, sásra clárú seilfe roghnach do "eisitheoirí rialta" a ligtear isteach chun a dtrádála ar mhargaí rialáilte nó do shaoráidí trádála iltaobhacha. Tá an ghné nua seo de chóras na réamheolairí bunaithe ar an gcoincheap gur cheart, i gcásanna go gcuireann eisitheoir de dhua air féin doiciméad clárúcháin iomlán a tharraingt suas gach bliain, gur cheart don údarás inniúil formheas luathaithe a bhronnadh má bhíonn réamheolaire de dhíth ina dhiaidh sin. Toisc go bhfuil an príomhchuid den réamheolaire formheasta cheana féin ag an údarás inniúil, é sin nó go bhfuil sé ar fáil dó chun athbhreithniú a dhéanamh air, ba cheart go mbeadh an túdarás inniúil sin in ann grinnscrúdú a dhéanamh ar na doiciméid atá fágtha (nóta na nurrús agus an achoimre) laistigh de 5 lá oibre, seachas 10 gcinn. Seachas sin, murar tairiscint urrús nó ligean isteach urrús chun trádála i gceist, ba cheart go mbeadh cead ag an eisitheoir rialta an doiciméad clárúcháin uilíoch a bheadh ag gabháil leis a chomhdú, gan formheas a fháil roimh ré, ar an gcoinníoll go ndearnadh na trí dhoiciméad clárúcháin uilíoch roimhe sin a fhormheas ceann i ndiaidh a chéile. Féadfaidh an túdarás inniúil é a rialú ar bhonn ex-post ansin.

Ná maoluithe a thugtar d'eisitheoirí rialta a mbíonn an doiciméad clárúcháin uilíoch in úsáid acu, spreagfaidh siad iad réamheolairí a tharraingt suas mar dhoiciméid ar leithligh, rud atá costéifeachtúil ar eisitheoirí agus go bhfuil ualach níos lú orthu, agus a ligean dóibh deiseanna margaidh a thapú go mear. Ba cheart an doiciméad clárúcháin uilíoch a bheith ina fhoinse eolais tagartha chomhdhlúite dhea-struchtúrtha i dtaobh an eisitheora freisin, agus an tíosmhéid faisnéise is gá d'infheisteoirí agus d'anailíseoirí ann chun breithiúnas eolasach a thabhairt ar ghnó, staid airgeadais, tuilleamh agus ionchais, córas rialachais agus struchtúr scairsheilbhe na cuideachta, fiú i gcásanna nach bhfuil tairiscint don phobal ná urrúis á ligean isteach chun a dtrádála ar mhargadh rialáilte ar siúl. Chuige sin, tugtar cead in Airteagal 9(12) d'eisitheoirí rialta a ligfear isteach chun trádála ar mhargadh rialáilte, faoi choinníollacha áirithe, an oibleagáid maidir le nochtadh leanúnach a leagtar orthu faoin Treoir Trédhearcachta a chomhlíonadh má dhéanann siad a gcuid tuarascálacha airgeadais bliantúla agus leathbhliantúla a chuimsiú sa doiciméad clárúcháin uilíoch. Tá sé mar aidhm leis an gcur chuige éifeachtach "an dá rud in éineacht" seo ceanglais dhúbailte a sheachaint, ualaí nach gá a laghdú agus an fhaisnéis atá de dhíth ar infheisteoirí a thabhairt le chéile in aon doiciméad amháin a thabharfar cothrom le dáta gach bliain ar a laghad. Tá rialacha mionsonraithe in Airteagal 9 agus in Airteagal 10(2) freisin maidir leis an doiciméad clárúcháin uilíoch a riaradh go praiticiúil. Sonraítear iontu cad iad na doiciméad a dhéanfar a fhormheas sa chás go bhfuil an doiciméad clárúcháin uilíoch formheasta nó comhdaithe gan formheas a fháil, agus tá cur síos iontu ar phróiseas leasaithe an doiciméid clárúcháin uilíoch, próiseas ina núsáidtear cur chuige difriúil i gcomparáid le próiseas forlíonta an réamheolaire (toisc nach bhfuil aon tairiscint phoiblí ná ligean isteach chun trádála i gceist, go dtí go ndéanfar cuid de réamheolaire den doiciméad clárúcháin uilíoch). Leagfar amach le gníomhartha tarmligthe an tábhar faisnéise íosta nach mór a bheith sa doiciméad clárúcháin uilíoch, lena náirítear sceideal sonrach le haghaidh institiúidí creidmheasa, sceideal a d'fhéadfadh a bheith ar aon dul le hIarscríbhinn I nó Iarscríbhinn XI den Rialachán cur chun feidhme (CE) Uimh. 809/2004 atá ann cheana féin. Córas nochta sonrach (Airteagal 14 agus Airteagal 15) Tá dhá thacar de rialacha sonracha maidir le nochtadh sa togra, ceann amháin d'eisiúintí tánaisteacha agus an ceann eile do FBManna. Is ar bhonn roghnach a bhainfí úsáid as na rialacha sonracha seo maidir le nochtadh. Téann siad in ionad na "gcóras maidir le nochtadh comhréireach" i gcomhair eisiúintí ceart agus FBManna a tugadh isteach le Treoir leasaitheach 2010/73/AE, córais nár bhain amach na cuspóirí a bhí leo, mar atá mínithe sa mheasúnú tionchair. Beidh feidhm ag an córas laghdaithe d'eisiúintí tánaisteacha i leith tairiscintí urrús nó ligean isteach urrús a bhaineann le hurrúis arna neisiúint ag cuideachtaí atá ligthe isteach chun trádála ar mhargadh rialáilte nó ar mhargadh fáis FBManna cheana féin ar feadh 18 mí ar a laghad. Dá réir sin, bíonn cuideachtaí den sórt sin faoi réir ceanglais leanúnacha maidir le nochtadh faoin Rialachán maidir le Drochúsáid Mhargaidh agus faoi cheann amháin díobh seo freisin, mar a cheanglaítear faoi Threoir 2014/65/AE agus na bearta cur chun feidhme atá ag gabháil léi: an Treoir Trédhearcachta nó rialacha oibreoir an mhargaidh fáis FBManna. Ní bheidh sa réamheolaire laghdaithe ach íosmhéid faisnéise airgeadais nach gclúdóidh ach an bhliain airgeadais dheireanach (faisnéis is féidir a chorprú de réir tagairtí). Mar sin féin, is gá faisnéis atá bailithe le chéile agus dea-struchtúrtha a thabhairt d'infheisteoirí ar ghnéithe amhail téarmaí na tairisceana, úsáid fáltas, fachtóirí priacail, cleachtais an bhoird, luacha saothair na stiúrthóirí, an struchtúr scairsheilbhe nó idirbhearta le páirtithe bainteacha. Toisc nach gceanglaítear faisnéis den sórt sin a nochtadh ar bhonn leanúnach faoi láthair faoi Rialachán (AE) 596/2014 agus Treoir 2004/109/CE, beidh gá iad a chur san áireamh sa réamheolaire arna tharraingt suas i gcás eisiúna tánaistí. Faoin gcóras sonrach do FBManna, beidh na cuideachtaí sin in ann réamheolaire uathúil a tharraingt suas i gcás tairisceana urrús don phobal ar choinníoll nach bhfuil aon urrúis acu a ligeadh isteach chun a dtrádála ar mhargadh rialáilte. I gcás cuideachtaí den sórt sin beidh sceidil na réamheolairí (a ndéanfar na mionsonraí a bhaineann leo a leagadh síos i ngníomhartha tarmligthe), beidh siad ag díriú ar fhaisnéis atá ábhartha do chuideachtaí den mhéid sin agus bainfear úsáid as cur chuige ón mbun anuas chun na sceidil faisnéise nua a chur le chéile. I gcomparáid le hIarscríbhinn XXV go hIarscríbhinn XXVIII atá i Rialachán (CE) Uimh. 809/2004, tabharfar isteach maoluithe nua, chun a áirithiú go mbeidh comhréir idir méid na cuideachta agus an costas a bhaineann le réamheolaire a ullmhú. In Airteagal 15, tugtar isteach formáid roghnach do na réamheolairí do FBManna freisin i bhfoirm doiciméid nochta "ceisteanna agus freagraí", agus leagfar síos sonraí an doiciméid sin i ngníomhartha tarmligthe. Tabharfar de chumhacht d'ÚEUM treoirlínte a cheapadh a chabhróidh le FBManna réamheolaire a tharraingt suas san fhormáid sin. Dála gach ceann de na ceanglais íosta maidir le nochtadh faoi chóras na réamheolairí, glacfar gníomhartha tarmligthe chun an fhaisnéis nach mór a chur ar áireamh sa doiciméad clárúcháin simplithe agus sa nóta urrús a shonrú. Láimhseáil urrús neamhchothromais a bhfuil luach ainmníochta ard in aghaidh an aonaid acu (Airteagal 1 agus Airteagal 13) Baintear úsáid as an ainmníocht EUR 100 000 faoi láthair i dTreoir 2003/71/CE chun nochtadh mórscála a idirdhealú ó nochtadh de chineálacha eile. Úsáidtear é freisin mar thairseach i dtaca le leas a bhaint as díolúine ó fhoilsiú réamheolaire i gcás tairiscintí urrús neamhchothromais. Fágann an tairseach seo, a bhí ceaptha i dtús ama chun cosaint a thabhairt do thomhaltóirí, fágann sé go bhfuil praghsanna bannaí róchostasach d'infheisteoirí miondíola, toisc gur gnách go ndéanann eisitheoirí iarracht an rogha a bhfuil costas níos ísle ag baint leis a phiocadh, mar atá nochtadh de chineál mórdhíola a dhéanamh. Toisc gur féidir le formhór na neisitheoirí ar ghrád infheistíochta na cistí atá uathu a chruinniú ó infheisteoirí institiúideacha, is beag an dreasacht atá ann dóibh bannaí de mhéideanna níos lú a thairiscint. D'fhéadfadh sé gurb é an toradh a bheadh air sin, áfach, nach mbeadh rochtain ag infheisteoirí nach infheisteoirí institiúideacha iad ach ar linn d'infheistíochtaí féideartha níos lú agus/nó linn a mbeadh priacal níos mó ag roinnt leis, agus gur lú an seans dá dhroim sin go mbeidh punann anéagsúlaithe urrús acu. Bunaithe ar an bhfianaise atá sa mheasúnú tionchair, tá seans gur chuidigh an láimhseáil fhabhrach a tugadh faoin Treoir maidir le Réamheolairí d'urrúis a bhfuil luach ainmníochta in aghaidh an aonaid de EUR 100 000 nó níos mó acu le hiarmhairtí neamhbheartaithe a bheith ann, trí shaobhadh a chruthú i margaí bannaí na hEorpa agus a fhágáil nach bhfuil rochtain ag raon níos leithne infheisteoirí féideartha ar sciar suntasach de na bannaí arna neisiúint ag eisitheoirí corparáideacha ar ghrád infheistíochta. Dá bhrí sin, cuireann an togra seo deireadh leis na dreasachtaí chun urrúis fiachais a eisiúint in ainmníocht mhór, dreasachtaí atá in Airteagal 3(2)(d) agus (7(2)(b) de Threoir 2003/71/CE faoi láthair. I gcás urrúis neamhthráchtála a ligtear isteach chun a dtrádála ar mhargadh rialáilte, baintear amach córas na gcaighdeán comhthreomhar (miondíola/mórdhíola) maidir le nochtadh dá bhrí sin agus déanfar teimpléad aontaithe le haghaidh réamheolairí a shainiú trí bhíthin gníomhartha tarmligthe, teimpléad a úsáidfidh na hiarscríbhínní maidir le nochtadh mórdhíola a ghabhann le Rialachán (CE) Uimh. 809/2004 (Iarscríbhinn IX agus Iarscríbhinn XIII) mar thúsphointe agus ní chuirfear leis ach na míreanna faisnéise atá de dhíth ar mhaithe le hinfheisteoirí miondíola a chosaint. Seachas sin, baintear amach an díolúine i dtaca le réamheolairí atá in Airteagal 3(2)(d) de Threoir 2003/71/CE i gcás tairiscint urrús a bhfuil ainmníocht os cionn EUR 100 000 acu. Bainfidh eisitheoirí nach ndéanann urrúis neamhchothromais a thairiscint ach d'infheisteoirí incháilithe nó eisitheoirí a éilíonn tiomantas íosta EUR 100 000 in aghaidh an infheisteora leas fós as díolúine ó réamheolaire. A bhuí leis na leasuithe thuas, tá sé mar aidhm leis an togra deireadh a chur le ceann de na bacainní a aithníodh roimh leachtacht thánaisteach sna margaí bannaí. Tosca priacail (Airteagal 16) Déantar foráil in Airteagal 16 nár cheart ach tosca priacail atá ábhartha agus sonrach don eisitheoir agus dá chuid urrúis a lua i réamheolaire. Is é is aidhm dó sin teorainn a chur leis an nós atá ann an iomarca tosca priacail cineálacha sa réamheolaire, a fhágann go bhfuil sé deacair na tosca priacail níos sonraí ar ceart d'infheisteoirí a bheith ar an eolas fúthu a dhéanamh amach, agus nach bhfeidhmíonn siad ach chun an teisitheoir nó dá gcuid comhairleoirí a chosaint ó dhliteanas. Chuige sin, ceanglaítear ar an eisitheoir tosca priacail a shannadh thar dhá nó trí chatagóir bunaithe ar ábharthacht. Tugtar de chumhacht d'ÚEUM treoirlínte a cheapadh maidir leis an réimse sin. Corprú de réir tagairtí (Airteagal 18) Déantar leathnú ar raon feidhme na ndoiciméad ar féidir a gcuid faisnéise a chorprú i réamheolaire de réir tagairtí, ar an gcoinníoll go bhfuil an fhaisnéis sin foilsithe go leictreonach agus go gcomhlíonann sé córas teanga Airteagal 25. Tá liosta doiciméad leagtha amach in Airteagal 18 agus tugtar de chumhacht d'ÚEUM dréachtchaighdeáin theicniúla rialála a cheapadh chun cineálacha breise doiciméad atá de dhíth faoi dhlí an Aontais a chur ar an liosta. Cuimsíonn an liosta atá beartaithe na doiciméid arna gcomhdú nó arna bhformheas ag údarás inniúil an Bhallstáit bhaile i gcomhréir leis an Rialachán seo chomh maith le faisnéis rialáilte. Tugann sé cead freisin do chuideachtaí nach dtagann faoi raon feidhme an Rialacháin maidir le Trédhearcacht (e.g. cuideachtaí a ndéantar a gcuid urrús a thrádáil ar shaoráid trádála iltaobhach) nó atá díolmhaithe ó chuid de cheanglais na treoracha sin (e.g. eisitheoirí nach neisíonn ach urrúis a ligtear isteach chun a dtrádála ar mhargadh rialáilte, agus ainmníocht in aghaidh an aonaid de EUR 100 000 ar a laghad acu) chun a gcuid faisnéise airgeadais bliantúla agus idirthréimhsí agus a gcuid tuarascálacha bainistíochta ar fad, nó de chodanna díobh, a chorprú de réir tagairtí. An réamheolaire a fhoilsiú (Airteagal 20) Baineadh péire de na roghanna dá bhforáiltear faoi Threoir 2003/71/CE chun réamheolaire formheasta a fhoilsiú (eadhon é a chur isteach i nuachtán agus na réamheolairí clóite a bheith ar fáil ag oifigí an eisitheora) toisc go meastar iad a bheith as dáta tríd agus tríd. Mar sin féin, coinnítear an oibleagáid maidir le cóip páipéir a sholáthar saor in aisce d'aon duine a d'iarrfadh é (Airteagal 20(10)). Fanann an fhreagracht as an réamheolaire a fhoilsiú ar an eisitheoir, an tairgeoir nó an duine a iarrann urrúis a ligean isteach chun a dtrádála, mar is amhlaidh faoi láthair faoi Threoir 2003/71/CE. Measfar an réamheolaire a bheith ar fáil don phobal nuair a fhoilsítear é i bhformáid leictreonach ar shuíomh gréasáin an eisitheora, an tairgeora nó an duine a iarrann urrúis a ligean isteach chun a dtrádála (nó, más infheidhme, na nidirghabhálaithe airgeadais a dhéanann na hurrúis a láithriú nó a dhíol) nó ar shuíomh gréasáin an mhargaidh rialáilte ina niarrtar an ligean isteach chun trádála, nó de chuid oibreora na saoráide trádála iltaobhaí. Ceapfaidh ÚEUM córas stórála ar líne a mbeidh feidhm chuardaigh aige agus a fhéadfaidh infheisteoirí an Aontais a úsáid saor in aisce. Dá réir sin, gach uair a sheolfaidh na húdaráis inniúla an leagan leictreonach de gach réamheolaire formheasta chuig ÚEUM, seolfaidh siad tacar meiteashonraí freisin (e.g. an cineál eisitheora, an cineál urrúis, an cineál ionad trádála, comaoin na tairisceana, an cineál eisiúna: tosaigh nó tánaisteach) lena mbeifear in ann na réamheolairí a innéacsú ar shuíomh gréasáin ÚEUM. Cuirfidh na sonraí a bhaileofar sa chóras stórála ar chumas ÚEUM staitisticí mionsonraithe a bhunú maidir le réamheolairí atá formheasta san Aontas Eorpach agus tuarascáil bhliantúil a tharraingt suas, tuarascáil is ceart a bheith mionsonraithe a dhóthain chun treochtaí a aithint agus chun fianaise a thabhairt maidir leis an tionchar a bheidh ag na hathchóirithe arna dtabhairt isteach faoin Togra seo (Airteagal 45). Bearta agus smachtbhannaí riaracháin (Airteagal 36 go hAirteagal 41)

Sa Teachtaireacht ón gCoimisiún maidir le smachtbhannaí dearbhaíodh "gur faoi na húdaráis náisiúnta atá sé thar aon dream eile a áirithiú go gcuirtear rialacha an Aontais i bhfeidhm go hiomchuí, mar is orthusan atá an mhortabháil cosc a chur ar institiúidí airgeadais rialacha an Aontais a shárú, agus smachtbhannaí a chur ar sháruithe a dhéantar ina ndlínse", ach leagadh béim inti san am céanna an bealach comhordaithe comhtháite ar ar cheart d'údaráis náisiúnta gníomhú. I gcomhréir leis an Teachtaireacht sin agus ag leanúint de thionscnaimh eile ar leibhéal an Aontais san earnáil airgeadais, tá forálacha sa togra seo maidir le smachtbhannaí agus bearta a bhfuil sé mar aidhm acu cur chuige comhchuibhithe a thabhairt isteach maidir le smachtbhannaí chun comhsheasmhacht a áirithiú. Tá sé tábhachtach go gcuirfí smachtbhannaí agus bearta riaracháin i bhfeidhm mura gcomhlíontar príomhfhorálacha an togra seo agus go mbeadh na smachtbhannaí agus na bearta sin éifeachtach, comhréireach agus athchomhairleach. 2015/0268 (COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir leis an réamheolaire atá le foilsiú nuair a thairgtear urrúis don phobal nó nuair a ligtear isteach iad chun a dtrádála (Téacs atá ábhartha maidir le LEE) TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114 de, Ag féachaint don togra ón gCoimisiún Eorpach, Tar éis an dréachtghníomh reachtach a chur chuig na Parlaimintí náisiúnta, Ag féachaint don tuairim ó Choiste Eacnamaíoch agus Sóisialta na hEorpa, Ag féachaint don tuairim ó Choiste na Réigiún, Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1)Is céim bhunriachtanach atá sa Rialachán seo i dtabhairt chun críche Aontas na Margaí Caipitil, rud a leagtar amach sa Teachtaireacht 'Plean Gníomhaíochta chun Aontas Margaí Caipitil a Thógáil' dar dáta an 30 Meán Fómhair 2015 ón gCoimisiún Eorpach chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún. Is éard is aidhm d'Aontas na Margaí Caipitil cuidiú le gnólachtaí úsáid a bhaint as foinsí caipitil de chineálacha níos éagsúla ó áit ar bith laistigh den Aontas Eorpach (dá ngairtear 'an tAontas' anseo feasta), an dóigh a bhfeidhmíonn na margaí a dhéanamh níos éifeachtúla agus deiseanna breise a thabhairt d'infheisteoirí agus do choigilteoirí a gcuid airgid a chur chun tairbhe, chun fás a chothú agus poist a chruthú. (2)I dTreoir 2003/71/CE ó Pharlaimint na hEorpa agus ón gComhairle leagadh síos prionsabail agus rialacha comhchuibhithe maidir leis an réamheolaire atá le tarraingt suas, le formheas agus le foilsiú nuair a thairgtear urrúis don phobal nó nuair a ligtear isteach iad chun a dtrádála ar mhargadh rialáilte. I bhfianaise na bhforbairtí reachtacha agus margaidh a tharla ó tháinig an Treoir sin i bhfeidhm, ba cheart gníomh nua a chur ina hionad. (3)Tá sé ríthábhachtach, ar mhaithe le hinfheisteoirí a chosaint, faisnéis a nochtadh faoi aon urrúis atá á dtairiscint don phobal nó atá á ligean isteach chun a dtrádála ar mhargadh rialáilte, agus ar an dóigh sin deireadh a chur le héagothroime ó thaobh faisnéise idir infheisteoirí agus eisitheoirí. Ach an nochtadh sin a chomhchuibhiú, féadfar sásra pas trasteorann a bhunú a éascóidh feidhmiú éifeachtach an mhargaidh inmheánaigh i réimse leathan urrús. (4)D'fhágfadh cineálacha cur chuige éagsúla ina leith seo go mbeadh ilroinnt sa mhargadh inmheánach, toisc go mbeadh eisitheoirí, tairgeoirí agus daoine a iarrann urrúis a ligean isteach chun a dtrádála faoi réir rialacha difriúla i mBallstáit dhifriúla agus d'fhéadfadh sé go mbeadh cosc ar réamheolairí a formheasadh i mBallstát amháin a úsáid i mBallstáit eile. D'uireasa creat comhchuibhithe a d'áiritheodh aonfhoirmeacht an nochta agus feidhmiú an phas san Aontas, is dóchúil gurb é toradh a bheadh ar éagsúlachtaí i reachtaíocht na mBallstát bacainní a chur ar fheidhmiú rianúil an mhargaidh inmheánaigh urrús. Dá bhrí sin, le feidhmiú ceart an mhargaidh aonair a áirithiú agus dálaí a fheidhmithe a fheabhsú, go háirithe maidir le margaí caipitil, agus le leibhéal ard cosanta a ráthú do thomhaltóirí agus d'infheisteoirí, is iomchuí creat rialála a leagan síos le haghaidh réamheolairí ar leibhéal an Aontais. (5)Is iomchuí agus is gá gur i bhfoirm Rialacháin a bheidh na rialacha maidir le nochtadh nuair a thairgtear urrúis don phobal nó nuair a ligtear urrúis isteach chun a dtrádála ar mhargadh rialáilte, chun a áirithiú go gcuirfear i bhfeidhm ar bhealach aonfhoirmeach ar fud an Aontais forálacha lena bhforchuirtear oibleagáidí ar dhaoine a bhfuil baint acu le hurrúis a thairiscint don phobal agus a ligean isteach chun a dtrádála ar mhargadh rialáilte. Ós rud é nach féidir creat dlíthiúil a chur ar bun do na forálacha maidir le réamheolairí d'uireasa bearta lena sonraítear ceanglais bheachta maidir le bunghnéithe éagsúla uile na réamheolairí, d'fhéadfadh fiú mionéagsúlachtaí sa chur chuige i leith gné amháin de na gnéithe sin, d'fhéadfadh sin a fhágáil go gcuirfí mórbhacainní roimh thairiscint trasteorann urrús, roimh il-liostú ar mhargaí rialáilte agus roimh rialacha an Aontais maidir le cosaint tomhaltóirí. Dá bhrí sin, trí úsáid a bhaint as Rialachán, atá infheidhme go díreach gan reachtaíocht náisiúnta a bheith de dhíth, ba cheart go gcuirfí srian ar an bhféidearthacht bearta atá éagsúil le chéile a bheith á ndéanamh ar an leibhéal náisiúnta, agus ba cheart cur chuige comhsheasmhach agus deimhneacht dhlíthiúil níos fearr a áirithiú agus cosc a chur ar mhórbhacainní a bheith ag éirí roimh thairiscintí trasteorann agus il-liostú. Ach Rialachán a úsáid is móide an mhuinín a chuirfear i dtrédhearcacht na margaí ar fud an Aontais, agus laghdófar an chastacht rialála a thagann roimh chuideachtaí agus na costais a bhíonn orthu a sheasamh maidir le cuardach agus comhlíonadh.

(6)Léirigh an measúnú ar Threoir 2010/73/AE nár éirigh leis na hathruithe a tugadh isteach a mbunspriocanna a bhaint amach agus go bhfuil gá le tuilleadh leasuithe ar chóras na réamheolairí san Aontas chun cur i bhfeidhm an chórais sin a shimpliú agus a fheabhsú, chun a éifeachtúlacht a mhéadú agus chun iomaíochas idirnáisiúnta an Aontais a fheabhsú, agus ar an dóigh sin rannchuidiú le laghdú a dhéanamh ar an ualach riaracháin. (7)Is éard is aidhm leis an Rialachán seo cosaint infheisteoirí agus éifeachtúlacht an mhargaidh a áirithiú, agus an margadh aonair do chaipiteal a fheabhsú ag an am céanna. Trí bhíthin faisnéis a sholáthar atá, de réir chineál an eisitheora agus na nurrús, riachtanach chun é a chur ar chumas infheisteoirí cinntí infheistíochta feasacha a dhéanamh, trína bhíthin sin agus trí rialacha maidir le gnó a dhéanamh freisin, áiritheofar cosaint infheisteoirí. Thairis sin, is modh éifeachtach an fhaisnéis sin leis an muinín a chuirtear in urrúis a mhéadú, rud a chuireann le dea-fheidhmiú agus dea-fhorbairt margaí urrús. Is é dóigh is iomchuí leis an bhfaisnéis sin a chur ar fáil réamheolaire a fhoilsiú. (8)Ní chuireann na ceanglais maidir le nochtadh atá sa Rialachán seo cosc ar Bhallstát ná ar údarás inniúil ná ar mhalartán ceanglais shonracha eile a fhorchur, trína leabhar rialacha, a fhad a bhaineann le hurrúis a ligean isteach chun a dtrádála ar mhargadh rialáilte (go háirithe i dtaca le rialáil chorparáideach). Ní fhéadfaidh na ceanglais sin srian a chur, go díreach nó go hindíreach, le réamheolaire arna fhormheas ag údarás inniúil a tharraingt suas, ná le hinneachar ná le scaipeadh an réamheolaire sin. (9)Maidir le hurrúis neamhchothromais a eisíonn Ballstát nó údarás réigiúnach nó áitiúil de chuid Ballstáit, comhlachtaí idirnáisiúnta poiblí a bhfuil Ballstát amháin nó níos mó ina mbaill díobh, an Banc Ceannais Eorpach nó bainc ceannais na mBallstát, níor cheart iad a bheith cumhdaithe faoin Rialacháin seo agus, dá bhrí sin, níor cheart don Rialachán seo difear a dhéanamh dóibh. (10)Ba cheart urrúis chothromais agus urrúis neamhchothromais, a thairgtear don phobal nó a ligtear isteach chun a dtrádála ar mhargaí rialáilte, bheith cumhdaithe faoi raon feidhme an cheanglais maidir le réamheolaire ionas go n-áiritheofar cosaint infheisteoirí. Roinnt de na hurrúis a chumhdaíonn an Rialachán seo, tugann siad teideal don sealbhóir urrúis inaistrithe a fháil nó méid airgid thirim a ghlacadh trí shocraíocht airgid a chinntear de réir tagairtí d'ionstraimí eile, go háirithe urrúis inaistrithe, airgeadraí, rátaí úis nó torthaí, tráchtearraí nó innéacsanna nó bearta eile. Cumhdaíonn an Rialachán seo, go háirithe, barántais, barántais chumhdaithe, deimhnithe, admhálacha taisce agus nótaí in-chomhshnóite, amhail urrúis atá inchomhshóite de rogha an infheisteora. (11)Lena áirithiú go bhformheasfar an réamheolaire agus go mbeidh sé faoi nós imeachta an phas Eorpaigh agus go ndéanfar maoirseacht ar chomhlíonadh an Rialacháin seo, go háirithe maidir le gníomhaíochtaí fógraíochta, ní mór údarás inniúil a ainmniú do gach réamheolaire. Ar an gcaoi sin, ba cheart a chinneadh go soiléir leis an Rialachán seo cén Ballstát baile ar fearr is féidir leis an réamheolaire a fhormheas. (12)I gcás tairiscint urrús don phobal ar lú a comaoin ná EUR 500 000, is dóchúil go mbeadh an costas a bheadh ar réamheolaire a ullmhú i gcomhréir leis an Rialachán seo díréireach leis na fáltais is dóchúil a thiocfadh as an tairiscint. Is iomchuí, dá bhrí sin, gan an ceanglas maidir le réamheolaire a tharraingt suas faoin Rialachán seo a bheith infheidhme maidir le tairiscintí chomh beag sin. Ba cheart do na Ballstáit staonadh ó cheanglais maidir le nochtadh a fhorchur ar leibhéal náisiúnta a bheadh ina n-ualach díréireach nó neamhriachtanach i ndáil leis na tairiscintí sin agus a mheadódh, dá bhrí sin, ilroinnt an mhargaidh inmheánaigh. (13)I gcás gur ar infheisteoirí baile in aon Bhallstát amháin, agus orthu sin amháin, atá tairiscint urrús don phobal dírithe, agus nach bhfuil aon éifeacht thrasteorann aici dá bharr, agus i gcás nach mó ná EUR 10 000 000 comaoin iomlán na tairisceana sin, níl gá leis an sásra pas faoin Rialachán seo arae d'fhéadfadh sé gur chostas díréireach a bheadh i réamheolaire a tharraingt suas. Is iomchuí, dá bhrí sin, cead a thabhairt do na Ballstáit na tairiscintí sin a dhíolmhú ón gceanglas réamheolaire a leagtar amach sa Rialachán seo, agus an leibhéal cosanta a mheasann siad bheith iomchuí don infheisteoir baile á chur san áireamh acu. Go háirithe, ba cheart cead a bheith ag na Ballstáit an tairseach idir EUR 500 000 agus EUR 10 000 000 a leagan síos ina ndlí náisiúnta, arna shloinneadh mar chomaoin iomlán na tairisceana thar thréimhse 12 mhí, méid ónar cheart feidhm a bheith ag an díolmhú seo. (14)I gcás gur ar chiorcal infheisteoirí nach infheisteoiri cáilithe iad, agus orthu sin amháin, atá tairiscint urrús don phobal dírithe, ualach díréireach is ea é réamheolaire a tharraingt suas i bhfianaise an lín bhig daoine a bhfuil an tairiscint dírithe orthu, agus níor cheart, dá bhrí sin, é a bheith ina cheangal réamheolaire a tharraingt suas. Ba cheart feidhm a bheith ag an méid sin, mar shampla, maidir le tairiscint atá dírithe ar ghaolta le bainisteoirí cuideachta nó ar dhaoine dá lucht aitheantais. (15)Ach stiúrthóirí agus fostaithe a dhreasú urrúis a shealbhú ina gcuideachta féin, is féidir dea-thionchar a imirt ar rialáil cuideachtaí agus tionchar fadtéarmach a imirt ar thiomantas fostaithe agus ar bhraistint na húinéireachta ina measc, sa chaoi go mbeidh leasanna na scairsealbhóirí agus leasanna na bhfostaithe ag teacht le chéile, agus a thugann deiseanna infheistíochta do na fostaithe. Is den tábhacht é fostaithe a bheith rannpháirteach in úinéireacht a gcuideachta i gcás fiontair bheaga agus mheánmhéide (FBManna), ar dóchúil go mbíonn ról tábhachtach ag fostaithe aonair i ndul chun cinn na gcuideachtaí sin. Dá bhrí sin, níor cheart aon cheanglas a bheith ann maidir le réamheolaire a ullmhú i gcás tairiscintí a dhéantar mar chuid de scéim scaireanna fostaithe laistigh den Aontas, ar choinníoll go gcuirtear ar fáil doiciméad ina bhfuil faisnéis faoi líon agus cineál na n-urrús agus mionsonraí na tairisceana agus na cúiseanna atá léi, chun cosaint infheisteoirí a choimeád slán. Lena áirithiú go mbeidh rochtain chothrom ar scéimeanna scaireanna d'fhostaithe ag gach stiúrthóir agus ag gach fostaí is cuma cé acu laistigh den Aontas nó lasmuigh de atá a bhfostóir bunaithe, níor cheart aon chinneadh coibhéise maidir le margaí tríú tír a bheith ina cheangal a thuilleadh, ar chuntar go gcuirtear an doiciméad thuasluaite ar fáil. Ar an gcaoi sin, beidh gach rannpháirtí i scéimeanna scaireanna d'fhostaithe ag tairbhiú de chóir chomhionann agus d'fhaisnéis chomhionann. (16)Is minic a léiríonn eisiúintí caolúcháin scaireanna nó urrús lena dtugtar rochtain ar scaireanna go bhfuil idirbhearta ann a mbíonn tionchar nach beag acu ar struchtúr caipitil, ionchais agus staid airgeadais an eisitheora, a bhfuil gá leis an bhfaisnéis i réamheolaire faoina gcoinne. Os a choinne sin, i gcás ina bhfuil scaireanna ag eisitheoir a ligeadh isteach chun a dtrádála ar mhargadh rialáilte cheana, níor cheart go gceanglófaí réamheolaire chun na scaireanna céanna sin a ligean isteach chun a dtrádála ar an margadh rialáilte céanna ina dhiaidh sin, lena n-áirítear nuair is toradh na scaireanna sin ar urrúis eile a chomhshó nó ar mhalartú urrús eile nó ar théachtadh ceart a tugadh le hurrúis eile, ar choinníoll nach bhfuil sna scaireanna nua a ligtear isteach chun a dtrádála ach cion teoranta i ndáil le scaireanna den aicme chéanna a eisíodh cheana ar an margadh rialáilte céanna, ach amháin má tá an ligean isteach chun a dtrádála sin comhcheangailte le tairiscint don phobal a thagann faoi raon feidhme an Rialacháin seo. Ba cheart an prionsabal céanna bheith i bhfeidhm ar bhealach níos ginearálta maidir le hurrúis atá idirmhalartach le hurrúis a ligeadh isteach chun a dtrádála cheana ar mhargadh rialáilte. (17)Agus an sainmhíniú 'tairiscint urrús don phobal' á chur i bhfeidhm, ba cheart cumas an infheisteora cinneadh aonair a dhéanamh urrúis a cheannach nó a shuibscríobh, ba cheart sin a bheith ina chritéar cinntitheach. Dá bhrí sin, i gcás ina dtairgtear urrúis gan gné na rogha indibhidiúla bheith ann don fhaighteoir, lena n-áirítear leithdháiltí urrús nach bhfuil aon cheart ann ag dul leo an leithdháileadh a shéanadh, níor cheart go dtiocfadh a leithéid d'idirbheart faoin sainmhíniú 'tairiscint urrús don phobal'. (18)Maidir le heisitheoirí, tairgeoirí nó daoine atá ag iarraidh urrúis a ligean isteach chun a dtrádála ar mhargadh rialáilte nach bhfuil faoi réir na hoibleagáide réamheolaire a fhoilsiú, ba cheart dóibh tairbhiú de phas aonair i gcás ina dtograíonn siad an Rialachán seo a chomhlíonadh ar bhonn deonach. (19)An fhaisnéis is gá a nochtadh san réamheolaire, níor cheart é a bheith ina cheangal i gcás tairiscintí atá teoranta d'infheisteoirí cáilithe. Os a choinne sin, i gcás aon athdhíola leis an bpobal nó aon trádála poiblí trí urrúis a ligean isteach chun a dtrádála ar mhargadh rialáilte, ceanglaítear réamheolaire a fhoilsiú. (20)Tugann réamheolaire bailí, arna tharraingt suas ag an eisitheoir nó ag an duine atá freagrach as an réamheolaire a tharraingt suas agus atá ar fáil don phobal tráth láithriú críochnaitheach na n-urrús trí idirghabhálaithe airgeadais nó in aon athdhíol urrús ina dhiaidh sin, tugann sé dóthain faisnéise le go bhféadfaidh infheisteoirí cinntí infheistíochta eolasacha a dhéanamh. Dá bhrí sin, idirghabhálaithe airgeadais a láithríonn urrúis nó a athdhíolann iad ina dhiaidh sin, ba cheart go bhféadfaidís brath ar an réamheolaire tosaigh a d'fhoilsigh an t-eisitheoir nó an duine atá freagrach as an réamheolaire a tharraingt suas a fhad is atá sé bailí agus forlíonta go cuí agus go dtoilíonn an t-eisitheoir nó an duine atá freagrach as an réamheolaire a tharraingt suas lena úsáid. Ba cheart go bhféadfadh an duine atá freagrach as an réamheolaire a tharraingt suas coinníollacha a chur lena thoiliú nó a toiliú. Ba cheart an toiliú an réamheolaire a úsáid, lena n-áirítear aon choinníollacha a ghabhann leis, a thabhairt i gcomhaontú i scríbhinn á chur ar a gcumas do pháirtithe ábhartha measúnú a dhéanamh ar cé acu a chomhlíonann nó nach gcomhlíonann athdhíol nó láithriú críochnaitheach urrús an comhaontú. I gcás ina dtugtar toiliú an réamheolaire a úsáid, ba cheart an t-eisitheoir nó an duine atá freagrach as an réamheolaire tosaigh bheith faoi dhliteanas as an bhfaisnéis atá luaite ann, agus i gcás réamheolaire bunaidh, as téarmaí críochnaitheacha a sholáthar agus a chomhdú agus níor cheart aon réamheolaire eile a bheith de cheangal. Mar sin féin, i gcás nach dtugann an t-eisitheoir nó an duine atá freagrach as an réamheolaire tosaigh sin a tharraingt suas toiliú lena úsáid, ba cheart ceangal a bheith ar an idirghabhálaí airgeadais réamheolaire nua a fhoilsiú. Sa chás sin, ba cheart an t-idirghabhálaí airgeadais bheith faoi dhliteanas as an bhfaisnéis sa réamheolaire, lena n-áirítear gach faisnéis arna corprú de réir tagairtí agus, i gcás réamheolaire bunaidh, ba cheart dó bheith faoi dhliteanas as na téarmaí críochnaitheacha. (21)Ach an fhaisnéis a bhíonn sa réamheolaire a chomhchuibhiú, ba cheart cosaint choibhéiseach a thabhairt d'infheisteoirí ar leibhéal an Aontais. Chun é a chur ar chumas infheisteoirí cinntí infheistíochta eolasacha a dhéanamh, ba cheart an fhaisnéis sin a bheith leordhóthanach agus oibiachtúil lena n-áirítear i dtaca le himthosca airgeadais an eisitheora agus leis na cearta a ghabhann leis na hurrúis, agus ba cheart í a sholáthar i bhfoirm atá éasca a anailísiú, gonta agus sothuigthe. Ba cheart feidhm a bheith ag na ceanglais sin maidir le gach cineál réamheolaire arna dtarraingt suas i gcomhréir leis an Rialachán seo, lena n-áirítear iad siúd a chloíonn leis na híoscheanglais maidir le nochtadh i gcás eisiúintí tánaisteacha agus FBManna. Níor cheart faisnéis a bheith i réamheolaire nach bhfuil ábhartha ná sonrach don eisitheoir agus do na hurrúis lena mbaineann, ós rud é go bhféadfadh an méid sin an fhaisnéis is ábhartha leis an gcinneadh infheistíochta a cheilt agus an bonn a bhaint de chosaint infheisteoirí ar an gcaoi sin. (22)Ba cheart an réamheolaire bheith ina fhoinse úsáideach faisnéise d'infheisteoirí, go háirithe d'infheisteoirí miondíola. Ba cheart é bheith ina chuid fhéinchuimsitheach den réamheolaire agus bheith dírithe ar fhaisnéis bhunriachtanach atá de dhíth ar infheisteoirí chun a chinneadh cé hiad na hurrúis atá á dtairiscint nó atá á ligean isteach chun a dtrádála is fiú a mheas a thuilleadh. San fhaisnéis bhunriachtanach sin ba cheart saintréithe bunaidh an eisitheora, an ráthóra, más ann dó, agus na n-urrús atá á dtairiscint nó á ligean isteach chun a dtrádála ar mhargadh rialáilte, ba cheart sin, agus na priacail a ghabhann leo, a thabhairt le fios. Ba cheart téarmaí agus coinníollacha ginearálta na tairisceana a thabhairt inti freisin. Go háirithe, is éard is ceart a bheith sna fachtóirí priacal a chuirtear i láthair san achoimre rogha theoranta priacal sonrach a mheasann an t-eisitheoir a bheith ar na cinn is ábhartha. (23)Ba cheart achoimre an reámheolaire bheith gearr, simplí, soiléir agus sothuigthe ag infheisteoirí. Teanga shimplí neamhtheicniúil ba cheart a úsáid ann, agus ba cheart faisnéis a chur i láthair ar dhóigh shothuigthe. Ba cheart níos mó ná tiomsú sleachta a tógadh as an réamheolaire a bheith ann. Is iomchuí uasfhad a shocrú don achoimre lena áirithiú nach ndíspreagfar infheisteoirí óna léamh agus le heisitheoirí a spreagadh leis an bhfaisnéis is bunriachtanach d'infheisteoirí a roghnú. (24)Lena áirithiú go mbeidh struchtúr aonfhoirmeach in achoimre an réamheolaire, ba cheart ranna ginearálta agus fotheidil a thabhairt, ann, agus réimsí táscacha inar cheart don eisitheoir tuairisc ghearr a thabhairt agus figiúirí a lua más iomchuí. A fhad is a chuirtear i láthair an fhaisnéis ar shlí chothrom agus chóir, ba cheart cead a bheith ag eisitheoirí an fhaisnéis a mheasann siad bheith ábhartha agus fóntach a roghnú. (25)Ba cheart achoimre an réamheolaire bheith múnlaithe a oiread is féidir ar an doiciméad faisnéise bhunriachtanaí a cheanglaítear faoi Rialachán (AE) Uimh. 1286/2014 ó Pharlaimint na hEorpa agus ón gComhairle. I gcás ina dtagann urrúis faoi raon feidhme an Rialacháin seo agus Rialachán (AE) Uimh. 1286/2014 araon, ba cheart é a bheith ceadmhach lánúsáid a bhaint arís as an doiciméad faisnéise bunriachtanaí san achoimre le costais comhlíonta agus an t-ualach riaracháin a chuirtear ar eisitheoirí a laghdú a oiread is féidir. Níor cheart, áfach, an ceanglas maidir le hullmhú achoimre a tharscaoileadh nuair a cheanglaítear doiciméad faisnéise bunriachtanaí, ós rud é nach mbíonn faisnéis bhunriachtanach ann faoin eisitheoir ná faoi na hurrúis atá á dtairiscint don phobal nó atá á ligean isteach chun a dtrádála.

(26)Níor cheart aon dliteanas sibhialta a cheangal ar aon duine ar bhonn an achoimre amháin, lena n-áirítear aon aistriúchán de, ach amháin má tá sé míthreorach, míchruinn nó neamhréireach leis na codanna ábhartha den réamheolaire. Ba cheart rabhadh soiléir ina thaobh sin bheith san achoimre. (27)Maidir le heisitheoirí a chruinníonn maoiniú ar mhargaí caipitil arís agus arís eile, ba cheart doiciméid clárúcháin agus réamheolairí d'fhormáid shonrach a thairiscint dóibh agus ba cheart nósanna imeachta sonracha um chomhdú agus formheas a thairiscint dóibh freisin, chun solúbthacht breise a thabhairt dóibh agus chun é a chur ar a gcumas deiseanna margaidh a thapú. I ngach cás, ba cheart na formáidí agus na nósanna imeachta sin bheith roghnach ag eisitheoirí. (28)I gcás gach urrús neamhchothromais, lena n-áirítear nuair a eisiatar go leanúnach nó arís is arís eile mar chuid de chlár tairisceana, ba cheart go bhféadfadh eisitheoirí réamheolaire a tharraingt suas i bhfoirm réamheolaire bunaidh. An fhaisnéis atá i réamheolaire bunaidh agus ina théarmaí críochnaitheacha, ba cheart gurbh ionann í agus an fhaisnéis atá i réamheolaire. (29)Is iomchuí a shoiléiriú nár cheart bheith i dtéarmaí críochnaitheacha réamheolaire bunaidh ach faisnéis a bhaineann le nóta mínithe na n-urrús is sonrach don eisiúint ar leith agus nach féidir í a chinneadh ach tráth na heisiúna ar leith. D'fheadfadh a leithéidí seo a bheith ar áireamh san fhaisnéis: uimhir aitheantais idirnáisiúnta na n-urrús, an praghas eisiúna, an dáta aibíochta, aon dearbhán, an dáta téachta, an praghas téachta, an praghas fuascailte agus téarmaí eile nárbh eol iad tráth tarraingthe suas an réamheolaire bunaidh. I gcás nach bhfuil na téarmaí críochnaitheacha ar áireamh sa réamheolaire bunaidh níor cheart gur ghá formheas an údaráis inniúil ina leith a fháil; ba cheart iad a chomhdú leis an údarás sin, agus sin amháin. Ba cheart faisnéis nua eile a d'fhéadfadh difear a dhéanamh do mheasúnú ar eisitheoir agus ar na hurrúis a chur ar áireamh i bhforlíonadh ar an réamheolaire bunaidh. Níor cheart cineál urrús nach bhfuil tuairisc air cheana sa réamheolaire bunaidh a chur ar áireamh sna téarmaí críochnaitheacha ná i bhforlíonadh. (30)I gcás réamheolaire bunaidh, níor cheart don eisitheoir achoimre a tharraingt suas ach amháin i ndáil le gach eisiúint ar leith atá á dtairiscint, le hualaigh riaracháin a laghdú agus leis an inléiteacht a fheabhsú d'infheisteoirí. Ba cheart an achoimre sin a bhaineann go sonrach leis na heisiúintí a chur i gceangal leis na téarmaí críochnaitheacha agus níor cheart don údarás inniúil é a fhormheas ach amháin i gcás ina bhfuil na téarmaí críochnaitheacha sa réamheolaire bunaidh nó i bhforlíonadh air. (31)Le solúbthacht agus costéifeachtúlacht an reámheolaire bunaidh a fheabhsú, ba cheart go bhféadfadh eisitheoir réamheolaire a tharraingt suas mar dhoiciméid ar leithligh agus doiciméad clárúcháin uilíoch a úsáid mar chuid den réamheolaire bunaidh sin, i gcás inar eisitheoir rialta é. (32)Ba cheart eisitheoirí rialta a spreagadh leis an réamheolaire a tharraingt suas mar dhoiciméid ar leithligh arae is dóigh é sin le laghdú ar an gcostas a leanann comhlíonadh an Rialachán seo agus le caoi a thabhairt dóibh deiseanna margaidh a thapú go mear. Dá bhrí sin, eisitheoirí a bhfuil a n-urrúis á ligean isteach chun a dtrádála ar mhargaí rialáilte nó ar shaoráidí trádála iltaobhacha, ba cheart é a bheith de rogha acu, ach gan é a bheith d'oibleagáid orthu, doiciméad clárúcháin uilíoch a tharraingt suas agus a fhoilsiú gach bliain airgeadais, doiciméad ina mbeadh faisnéis dhlíthiúil, ghnó, airgeadais, chuntasaíochta agus scairshealbhóireachta agus ina dtabharfaí tuairisc ar an eisitheoir don bhliain airgeadais áirithe sin. Ba cheart go gcuirfeadh sin ar a chumas don eisitheoir an fhaisnéis a choimeád cothrom le dáta agus réamheolaire a tharraingt suas nuair atá dálaí an mhargaidh fabhrach d'urrúis a thairiscint nó a ligean isteach chun a dtrádála, trí nóta mínithe na n-urrús agus achoimre a chur isteach. Ba cheart an doiciméad clárúcháin uilíoch bheith ilchuspóireach sa mhéid is gur cheart a inneachar bheith mar an gcéanna is cuma cé acu le haghaidh cothromas, urrúis fiachais nó díorthaigh a thairiscint nó a ligean isteach chun a dtrádála a úsáideann an t-eisitheoir é ina dhiaidh sin. Ba cheart é a bheith ina fhoinse tagartha ag an eisitheoir, ina dtugtar d'infheisteoirí agus d'anailíseoirí an t-íosmhéis faisnéis is gá le breithiúnas eolasach a dhéanamh ar ghnó, staid airgeadais, tuillimh agus ionchais, rialachas agus scairshealbhóireacht na cuideachta. (33)Aon eisitheoir a chomhdaigh doiciméad clárúcháin uilíoch agus a fuair formheas ina leith trí bliana as a chéile, is féidir a mheas gur eisitheoir is aithnidiúil don údarás inniúil é. Ba cheart é a bheith ceadmhach gach doiciméad clárúcháin uilíoch ina dhiaidh sin a chomhdú gan aon fhormheas a fháil roimh ré agus an t-údarás inniúil é a athbhreithniú ar bhonn ex-post i gcás ina measann an t-údarás inniúil sin go bhfuil gá leis. Ba cheart do gach údarás inniúil minicíocht an athbhreithnithe sin a chinneadh ag cur san áireamh dó nithe amhail a mheasúnú ar phriacail an eisitheora, a fheabhas a bhí an nochtadh a rinne an t-eisitheoir san am a caitheadh, nó an fad ama ón uair dheireanach a rinneadh athbhreithniú ar dhoiciméad clárúcháin uilíoch a comhdaíodh. (34)Ba cheart go bhféadfaí an doiciméad clárúcháin uilíoch a leasú, a fhad is nach cuid de réamheolaire formheasta é, bíodh sé ina leasú deonach ag an eisitheoir – mar shampla i gcás athrú ábhartha ar a eagar nó ar a staid airgeadais – nó ar iarratas ón údarás inniúil mar chuid d'athbhreithniú iarchomhdaithe i gcás nach mbeadh na caighdeáin maidir le hiomláine, sothuigtheacht agus comhsheasmhacht comhlíonta. Ba cheart leasuithe den saghas sin a fhoilsiú de réir na socruithe céanna a bhfuil feidhm acu maidir leis an doiciméad clárúcháin. Go háirithe, nuair a aimsíonn an t-údarás inniúil faillí nó botún substainte nó míchruinneas, ba cheart don eisitheoir a dhoiciméad clárúcháin uilíoch a leasú agus an leasú sin a chur ar fáil don phobal gan moill mhíchuí. Ós rud é nach tairiscint urrús ná ligean isteach urrús chun a dtrádála atá i gceist, ba cheart an nós imeachta maidir le doiciméad clárúcháin uilíoch a leasú a bheith éagsúil leis an nós imeachta maidir le réamheolaire a fhorlíonadh, rud nár cheart feidhm a bheith aige go dtí go mbeidh an réamheolaire formheasta. (35)I gcás ina dtarraingíonn eisitheoir suas réamheolaire ina bhfuil doiciméid ar leithligh, ba cheart na codanna uile den réamheolaire bheith faoi réir formheasa, lena n-áirítear, más infheidhme, an doiciméad clárúcháin uilíoch agus leasuithe air, i gcás inar comhdaíodh iad cheana leis an údarás inniúil ach nár formheasadh iad. (36)Le dlús a chur le hullmhú an réamheolaire agus le rochtain ar mhargaí caipitil a éascú ar bhealach costéifeachtach, ba cheart go bhféadfadh eisitheoirí rialta a ullmhaíonn doiciméad uilíoch tairbhiú de phróiseas formheasa níos tapa, ós rud é gur formheasadh an phríomhchuid den réamheolaire cheana nó go bhfuil sé ar fáil lena athbhreithniú ag an údarás inniúil cheana. Ba cheart dá bhrí sin an t-am is gá le réamheolaire a fhormheas a chiorrú nuair is doiciméid clárúcháin uilíoch atá sa doiciméad clárúcháin. (37)Ar choinníoll go gcomhlíonann an t-eisitheoir na nósanna imeachta maidir le comhdú, scaipeadh agus stóráil faisnéise rialáilte agus na spriocdhátaí atá leagtha amach in Airteagal 4 agus Airteagal 5 de Threoir 2004/109/CE ó Pharlaimint na hEorpa agus ón gComhairle, ba cheart go bhféadfadh sé na tuarascálacha airgeadais bliantúla agus leathbhliantúla a cheanglaítear le Treoir 2004/109/CE a fhoilsiú mar chodanna den doiciméid clárúcháin uilíoch, ach amháin murab ionann Ballstát baile an eisitheora chun críche an Rialacháin seo agus Threoir 2004/109/CE agus mura gcomhlíonann teanga an doiciméid clárúcháin uilíoch coinníollacha Airteagal 20 de Threoir 2004/109/CE. Ba cheart don méid sin an t-ualach riaracháin a bhaineann le comhduithe iolracha a laghdú, gan difear a dhéanamh don fhaisnéis atá ar fáil don phobal ná do mhaoirseacht na dtuarascálacha faoi Threoir 2004/109/CE. (38)Ba cheart teorainn ama shoiléir a leagan síos do bhailíocht réamheolaire ionas nach ndéanfar cinntí infheistíochta atá bunaithe ar fhaisnéis nach bhfuil bord ar bhord leis an aimsir. Chun deimhneacht dhlíthiúil a fheabhsú, is ag tráth a fhormheasta ba cheart bailíocht réamheolaire a thosú, tráth is féidir leis an údarás inniúil a fhíorú gan dua. Níor cheart tairiscint urrús don phobal faoi réamheolaire bunaidh a fhadú thar bhailíocht an réamheolaire bunaidh ach amháin i gcás ina bhformheastar réamheolaire bunaidh comharbais sin sula n-imíonn an bhailíocht sin in éag agus go gcumhdaíonn sé an tairiscint atá ag leanúint de bheith ann. (39)Fágann leagan amach an réamheolaire, gur faisnéis chomhchineálach amháin atá san fhaisnéis faoi chánacha ar an ioncam ó na hurrúis atá ann, rud nach fiú mórán ó thaobh faisnéise de don infheisteoir aonair. Ós rud é nach í amháin an tír ina bhfuil oifig chláraithe an eisitheora a chaithfidh an fhaisnéis sin